Gipuzkoako barnealdeko haran eta kostaldearen artean kokatuta, Pagoeta landaretza oparodun zona maldatsu bat da. Oso hezea da eta ondo babestuta dago, bertako lurralde gehienaren jabea Gipuzkoako Foru Aldundia baita. Pagoetari buruzko informazio gehiago.\nTamaina handiko baso natural batzuk daude eta sasitza ugari dute, baita larrez betetako eremuak ere goialdeetan eta baserri inguruko aldeetan. Basoaren berritzeek garrantzi nabarmena dute, batez ere Altzolaras errekako ezkerraldean kokatutakoek.\nAspaldian haritzez nagusiki osatuta zegoen parkeko populazio basotsuak ez du ia arrastorik utzi. Landare-espezie berezien artean goroldioak azpimarratu behar dira. Parkearen abegi-etxearen inguruan, Iturraran baserrian hain zuzen ere, lorategi botaniko bat sortu da, bertako nahiz kanpoko landare, zuhaitz eta zuhaixken artean 1200 barietate baino gehiago dituena.\nPlubiositatea 1600 mm. baino gehiagokoa dena, urte osoan zehar sakabanatzen da eta urteko batez besteko tenperaturak 12ºC eta 13ºC bitartean daude. Euri ugariak itsasoaren eragina duten tenperatura leunekin batera, Pagoetako landareen hazkunde garaia urteko hamabi hilabeteetara luzarazten dute, udako lehorteak edo neguko hotzak geldialdirik sortu gabe.\nZona hau animalietan oso aberatsa da. Galtzeko Arriskuan dauden Euskadiko Espezieen Katalogoan agertzen diren espezie batzuk nabarmentzen dira, adibidez sai zuria, muxar grisa, belatz migratzailea, liztorjale europarra eta sugejale europarra. Katajinetak ikus daitezkeen Euskadiko toki gutxienetako bat da. Haragijale txikiak ugari dira, adibidez erbinudeak, bisoiak eta lepazuriak, eta basurde asko ere badaude. Parkea orain, orkatz eta faisaiekin berritzen ari da.


Pasa den uztailak 15ean, Gune desberdinetako ordezkariek osatzen duten Kontseiluak bilera telematikoa ospatu zuen.\nBertan, gaur egungo krisi testuinguruan, gune bakoitzaren egoera eta azken asteetan abian jarritako ekintzak partekatu ziren. Besteak beste, eragile ezberdinen arteko elkarlan proiektuetan egindako aurrerapenen berri eman zen. Honez gain, aztergai izan zen eskualde mailako proiektu berri baten proposamena, "Agenda 2030" eskualde jasangarria sustatzeko egitasmoa.\nEnpresa Gunean azken hilabeteetan egin diren ekintzen berri eman eta hauen balorazioa egin zen. Balioan jarri ziren, azken hilabeteetan Enpresa Gunean egin diren lan bileretan Udaletako ordezkariek parte hartu izana edota "Ikasiz" programaren garapena. Azken honi dagokionez, azken asteetan kudeaketa arloan esperientziak trukatzeko antolatu diren bilera telematikoen balorazio positiboa egin zen. Bestetik, dirulaguntzen bitartekaritzan egindako kudeaketa lana eta emaitzak ere balioan jarri ziren. Amaitzeko, eskualdeko industria ehunaren egoera ezagutzeko egin zen azterketako emaitzen berri eman eta aurrera begira, guneak lehenetsi zituen 3 lan lerroen berri eman zen: "Estrategiaren berdefinizioa", arlo "ekonomiko-finantzieroa" eta "digitalizazioa".\nEnplegu Guneari dagokionez, eskualdeko langabezia datuak aurkezteaz gain, Enplegu arloan abian dauden zerbitzu eta programen berri eman zen. Bestetik, eskualdeko laneratze eta gizarteratzeko 12 eragilerekin osatu berri den "UrolanEkin" lankidetza sarea eta bere ekintza plana aurkeztu ziren. Bestalde, Lanbidek Kooperatibei eta izaera sozialeko enpresei bideratutako dirulaguntza lerroak abian direla jakinarazi zuen.\nTokiko Garapen Gunean azken asteetan egindako ekintzen berri eman zen. Udalek, osasun krisiaren testuinguruan, azken asteetan hartu dituzten neurriak aurkeztu eta gizarte zerbitzuetan beharrak handitzen ari direnaren kezka adierazi zituzten. Era berean, udal ordezkariek, eskualdeko enpresa eta eragile sozioekonomikoekin azken asteetan izan duten harremana balioan jarri eta salbuespen egoera honetan, lankidetza gune hauen beharra zuten. Eskualdeko gobernantza eredua balioan jarri eta konfidantzazko harremanak lantzearen garrantzia aipatu ziren lan bileran.\nHezkuntza Gunean, Izarraitz Lanbide Heziketak adierazi zuenez, azken hilabeteetan "Osasun Protokola" nahiz "Barne Antolaketa" prozedurak sortu eta egokitu behar izan dituzte. Aldiz, 2020/21 ikasturtera begira, ikastetxeak dituen asmoen berri eman zuen. Batetik, "Gizarte Integrazioa" goi mailako ziklo berriaren berri eman zuen, azken 3 ikasturteetan, ikastetxearen eskaintza bi ziklo berrirekin osatuz. Bestetik, berriz, "Elkar-Ekin" proiektuaren baitan, Izarraitz Lanbide Heziketa, bazterkeria egoeran dauden herritarrei Soldadurako Lanbide Ziurtagiria eskaintzeaz arduratuko dela jakinarazi zuen eta ildo beretik, udazkenean, eskualdeko enpresekin elkarlanean, soldadura arloan, laneratzeko konpromezua duen ikastaro berri bat abian jartzeko asmoa adierazi zuen.\nHezkuntza Gunean, Ikastetxeen Guneari dagokionean, azken hilabeteetan egindako ekintzen berri eman zen 2019/20 ikasturterako aurreikusita zeuden proiektu eta lan lerroen laburpena eginez. Era berean, "Covid-19" osasun krisiaren aurrean, ikastetxeek bizi izan dituzten erronka nagusiak aipatu ziren. Amaitzeko, 2020/21 ikasturteari begira, ikastetxe ezberdinak elkarrekin "Covid-19" krisi testuingurura egokituko den plangintza osatu eta lankidetzan jarraitzeko konpromezua agertu ziren.\nAzkenik, kudeaketa kontseiluak, eskualde ikuspegiarekin eta eragile ezberdinak lankidetzan, datozen hilabeteetan "Agenda 2030" ekimena lantzea adostu zuen.


EBAZPENA, 2021eko martxoaren 5ekoa, Toki Administrazioekiko Harremanetarako eta Administrazio Erregistroetako zuzendariarena, zeinaren bidez Amurrioko Udalaren Diruzaintzako lanpostua sailkatzen baita. Lanpostua gaikuntza nazionala duten Toki Administrazioko funtzionarioentzat gordeta dago. - Eusko Jaurlaritza - Euskadi.eus\nEBAZPENA, 2021eko martxoaren 5ekoa, Toki Administrazioekiko Harremanetarako eta Administrazio Erregistroetako zuzendariarena, zeinaren bidez Amurrioko Udalaren Diruzaintzako lanpostua sailkatzen baita. Lanpostua gaikuntza nazionala duten Toki Administrazioko funtzionarioentzat gordeta dago.\nAdministrazio Publikoetarako Ministerioko Funtzio Publikoko Zuzendaritza Nagusiaren 1988ko martxoaren 16ko Ebazpenaren bidez, behin betiko bihurtu zen gaikuntza nazionala duten Toki Administrazioko funtzionarioentzat gordetako lanpostuen sailkapena (1988ko martxoaren 22ko BOE, 70. zk.). Ebazpen horren arabera, Amurrioko Udala bigarren motan sailkatzea ebatzi zen.\nEra berean, 128/2018 Errege Dekretuaren seigarren xedapen iragankorreko bigarren apartatuan ezartzen da Idazkaritza bigarren motako gisa sailkatuta dauzkaten toki-korporazioetan, baldin eta Errege Dekretu hori indarrean jartzen denean Diruzaintzako lanpostua Toki Administrazioko eta maila nazionaleko gaikuntzadun funtzionarioen eskalakoentzat gordeta ez badago, dagokion autonomia-erkidegoari eskatu beharko zaiola lanpostu hori maila nazionaleko gaikuntza duten Toki Administrazioko funtzionarioentzat gordetako Kontuhartzailetza-Diruzaintza azpieskalan sailkatzea.\n2020ko irailaren 24an egindako ohiko batzarrean, Amurrioko Udaleko Osoko Bilkurak onartu zuen Toki Administrazioekiko Harremanetarako eta Administrazio Erregistroetako Zuzendaritzari eskatzea Toki Administrazioko gaikuntza nazionaleko funtzionarioentzat gordetako udal horren Diruzaintzako lanpostua sailkatzeko.\nHori dela eta, eta 128/2018 Errege Dekretuko seigarren xedapen iragankorrean xedatutakoaren arabera, Amurrioko Udalak Toki Administrazioekiko Harremanetarako eta Administrazio Erregistroetako Zuzendaritzari eskatu zion Toki Administrazioko gaikuntza nazionaleko funtzionarioentzat gordetako udal horren Diruzaintzako lanpostuaren sailkapena egiteko.\nGauzak horrela, prozeduraren instrukzio-aldian, Arabako Foru Aldundiari eskatu zitzaion txostena eman zezala udalaren eskaeraren inguruan; eskaera horren ondorioz, Foru Aldundiak helarazi du Amurrioko Udalaren Diruzaintzako lanpostuaren sailkapena maila nazionaleko gaikuntza duten Toki Administrazioko funtzionarioentzat gordetzeari buruzko aldeko txostena.\nHorregatik guztiagatik, udalak aurkeztutako eskabidea ikusirik, TAOLaren 92 bis artikuluarekin eta martxoaren 16ko 128/2018 Errege Dekretuaren seigarren xedapen iragankorrarekin bat etorriz, eta Gobernantza Publiko eta Autogobernu Sailaren egitura organikoa eta funtzionala ezartzen duen urtarrilaren 19ko 8/2021 Dekretuaren 11. artikuluak ematen dizkidan ahalmenez baliatuz, honako hau\nLehenengoa. Amurrioko Udaleko Diruzaintzako lanpostua Kontuhartzailetza-Diruzaintza azpieskalako gaikuntza nazionala duten Toki Administrazioko funtzionarioentzat gordetako lanpostu gisa sailkatzea.\nHirugarrena. Amurrioko Udalak lanpostu hori bere lanpostu zerrendan gehitu beharko du lanpostua bete baino lehen.\nEbazpen honek ez dio amaiera ematen administrazio-bideari, eta, beronen aurka, gora jotzeko errekurtsoa aurkez dakioke Erakunde Harremanetarako sailburuordeari, hilabeteko epean, ebazpena argitaratu eta hurrengo egunetik aurrera, hala xedatzen baita Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan; baina, hargatik eragotzi gabe zuzenbidez onartutako bestelako aurkaratze-bideak erabiltzea.\nAdministrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluari jarraituz, administrazio publiko interesdunek ezin izango dute administrazioarekiko errekurtsorik jarri ebazpen honen aurka. Halere, errekurtsoa jarri ahal izango da Euskal Autonomia Erkidegoko Justizia Auzitegi Nagusiaren Administrazioarekiko Auzien Salan, bi hileko epean, argitaratu eta biharamunetik hasita, 29/1998 Legearen 45. artikuluan eta hurrengoetan ezarritakoari jarraituz. Lehenago eta epe berean, Administrazio Erregistroen eta Toki Araubidearen Zuzendaritza honi eskatu ahal izango zaio ebazpen hau deusezta edo erreboka dezala, 29/1998 Legearen 44.1 artikuluak xedatzen duen bezala.\nVitoria-Gasteiz, 2021eko martxoaren 5a.


HEZKIDETZAN ESKU HARTZEN talde-bloga: MARRAZTU ZURE BIDEA\nAzken asteetako hausnarketen harira beste behin ikusten dugu, txiki txikitatik programatuak gaudela nor garen, nor izango garen. Halako mapa baten gainean jartzen gaituzte eta guk ibiltzen ikasi behar dugu, ibiltzen baina bidetik atera gabe eta hor azken urte hauetako hezkuntzaren zeregina. Baina? zergatik guztiok iritsi behar dugu puntu berera? Eta zer dela eta neska edo mutil izateak baldintzatu behar du gure bidea? Zergatik ez du norberak bere bidea marrazteko, aurkitzeko eta deskubritzeko modurik? Azken galdera honetan, dago giltza eta baita hezitzaileon egin beharra ere. Aukera ezberdinak, bide berriak deskubritzeko bidelagun izatea. Baina, ez bidea marraztuko diona edo zein bide hautatu behar duen esango diona eta noski, eremu askotan zertxobait aurreratu badugu ere, oraindik ere arlo honetan bada zer egina.\nEz da lan erraza eta bidea ez da samurra, azken finean irakasleok ere sistema berean bizi gara eta guk geu ere sistema heteropatriarkatuaren oinordeko izateak markaturik uzten gaitu hainbat aspektutan, ondorioz, nor bere burua eta bere lanaren autoebaluazio moduko baten beharra iruditzen zait eman beharreko lehenengo pausoetako bat. Hau da, zer dela eta hautatu dut nik nire lanbidea? Zer nolako rol-a dut ikastetxean? Zer adierazten dute nire hitzek? Baina baita ere, nire janzkerak? Jarrerak? Neska edo mutilei zuzentzeko moduak?\nNorbere ezagutza pausu horretatik, ikastetxe mailako diagnostikoetara igaro beharko genuke, zein unetan gaude? Nolakoa da gure ingurua? Ikasleek zein eredu dituzte etxean? auzoan? Kalean? Telebistan? zein kultura mota kontsumitzen dute?... hortik abituz ondoren, tutoretza planak eta egunerokotasunean egiten ditugu milaka ekintzak aztertu behar ditugu, hezkidetzaileak dira? aukera berdintasuna sustatzen dute? Nolakoa da gure ikastetxeko emakumeon irudia? Nahikoa aniztasun ote dugu?\nAzkenik, aipatu nahi nuke, guzti hau ikas komunitatea osatzen duen orok egin beharko lukeela, norbere burua non dagoen ezagutzeko ariketa honetatik abiatuz, aukera berdintasuna bermatuko duen hezkuntza ibilbide bat diseinatzerainokoa eta hortik martxan jartzera noski. Luixa Reizabalek argitaratutako, Genero-berdintasunean hezteko gida esaterako oso baliabide interesgarria iruditzen zait gai honi zukua ateratzeko. Gida hau ez da irakasleentzat soilik, hezitzaile, guraso, eta hezitzaile orori zuzendua dago. Izan ere, guztion eskola, guztiontzako eskola bada, guztion artean eraiki eta marraztua izan beharko da, horrela eskola hezkidetzaileranzko bidean sareko lana funtsezko tresna izango da. Marian Morenoren Queremos Coeducar gidak ere bide ugari zabaltzen lagunduko digu.\nIazko posten artean, Maite A.S.ren sarrera hau aukeratu dut, bertan ageri diren bideoak interesgarriak iruditu baitzaizkit.\nETIKETAK #Garazi, ORIENTAZIOA


Osasun-terminoak kudeatzeko sistema mugikorrentzat | Ixa taldea\nOsasun-terminoak kudeatzeko sistema mugikorrentzat\nSNOMED CT ontologiaren euskarazko eduki terminologia kudeatzeko sistema baten garapena. Sistema horrek bi eginkizun nagusi izango ditu. Alde batetik, automatikoki sortu ditugun terminoen balidazioa egitea. Balidazio hori elkarlanean egingo da, osasun komunitate zabala inplikatuz. Bestetik, SNOMED CTren terminoen gaineko kontsulta eleanitz eta azkarrak egitea ahalbidetzea.\n1. SNOMED Ctren adituen ebaluazio zabala egiteko Android/IOS aplikazioa prestatzea. Bezero/zerbitzari teknologiaren baitan garatuko da, eta zerbitzaria edozein aplikazio motarekin komunikatzeko prest egon beharko da (Android, IOS, web aplikazioa,...)\n2. SNOMED CTren eduki terminologikoa kontsultagarri egoteko aplikazioa. Akatsak aurkituta, zuzenketa administratzaileei elarazteko aukera ematen duena, bai eta sinonimo berriak proposatzeko aukera ere.


«Zarautz ez da Salou izango» | Ekonomia | Berria\nNoiz sortua: 2016-05-29 00:30:00\nTurismoaren hazkundea. Udatiarrak herrietan\n«Zarautz ez da Salou izango»\nLekeitioko alkatea, Zarauzkoa eta Sarako ondare arduraduna bildu ditu BERRIAk udan turista asko jasotzen dituzten herrien errealitatea ezagutzeko. Arriskuez, aukerez eta elkarlanaz mintzatu dira.\nEzkerretik eskumara: Koldo Goitia Lekeitioko alkatea, Xabier Txurruka Zarauzko alkatea eta Henri Errandonea Sarako ondare arduraduna, Zarauzko hondartzan, joan den martitzenean. JUAN CARLOS RUIZ / ARGAZKI PRESS\nMalekoian pasiera lasaian doaz hiruak, berriketan. Langile batzuk hondartzako toldoak bilduko dituzten egurrezko etxolak muntatzen ari dira pasealeku hegalean, tabernetako terrazak ia plaiaraino zabalduta daude, eta lehen lerroko etxe batzuetako balkoietan beharginak dabiltza obrak eta atontze lanak egiten. Udarako prestalanetan nabari da Zarautz (Gipuzkoa), eta horixe ari zaie azaltzen Xabier Txurruka alkatea bi bisitariei.\nHaiek ere ondo dakite zer den udan turista olde bat jasotzea, Koldo Goitia alkatea baita Lekeition (Bizkaia), eta Henri Errandonea ondare arduraduna Saran (Lapurdi) —Battit Laborde auzapezak azken unean parte hartu ezinik, haren izenean etorri da—. Hain zuzen horregatik bildu ditu hiruak BERRIAk, udatiar ugari jasotzen dituzten herriek turista-oldea zelan kudeatzen, bideratzen, bizitzen eta, batzuetan, nozitzen duten ezagutzeko.\nBI-HIRU ALDIZ HANDITU\n«Kontuan izan 7.400en zergekin bizi garela, eta udan 20.000 laguni eman behar diogula zerbitzua», hasi da Goitia. Horixe da Lekeitioren errealitatea: ia hirukoiztu egiten da biztanleria uda sasoian. «Udalarentzat gastu bat da eskaini beharreko zerbitzu eta azpiegitura aldetik, baina herriarentzako onura ekonomikoa da, eta azkenean herriaren alde beharra egiteko gaude».\nAntzeko transformazioa dute Saran ere udaldian. «2.500 biztanle badira Saran, eta 2.000 leku badira lo egiteko. Uda gorri-gorrian, doi-doian bikoizten da biztanle kopurua: anitz jende etortzen da eta ateratzen da herritik». Zergatik horrenbeste? Iparraldeko puntu bisitatuenetako bi dituelako ondoan, kostaldetik oso gertu, baina erabat landa giroan: Larhungo kremailera trena eta Sarako leizeak. «Bien artean urtean 450.000 lagun pasatzen dira herritik».\nBikoiztu egiten da biztanleria Zarautzen ere udan, eta azken urteetan igotzen ari da bisitari kopurua, Txurrukaren esanetan. «Indarkeria gelditu zenetik jendea lasai etortzen da gure herriak eskaintzen duenaz disfrutatzera. Jendeak beldurra galdu dio lasai etortzeari». Gorakada hori, ordea, ez du Donostiako turismoarekin lotzen: «Donostiara joaten den jendetza hori ez da Zarautzera iritsi. Hor muga bat dago nonbait, eta Zarautzen ez da olaturik sumatu».\nHala ere, ez da txikia herriak jasotzen duen bisitari kopurua: 43.000 zenbatu zituzten iaz turismo bulegoan, gehienak Madrilgoak eta Kataluniakoak. «Donostiaz gain, Bilbok ere eduki du eragina —diotso Goitiak Txurrukari—, batez ere kanporagoko turistak erakartzeko, nazioartekotzeko. Gero Donostiara pasatzen dira asko, eta hiri batetik bestera doazen bisitari batzuk, pasokoak, geratzen dira Lekeition».\nETA EREDU ARRISKUTSUAK\nFamilia turismoa da nagusi hiru herrietan. «Familia turismo horrek ekarri du bere garaian etortzen ziren aitona-amonen bilobak oraindik ere etortzea udan. Asko ez, baina batzuk geratu ere egin dira bertan bizitzen, inguruko herrietako jendea, eta horrek izan du Zarauzko populazioa igotzean zerikusia», azaldu die alkateak Goitia eta Errandoneari. Hondartza eta eguzkiaz harago doan eredua defendatu du: paseoak, gastronomia, bisita gidatuak txakolindegietara, zaldian ibilaldiak, surfa... Azken horretan, ordea, badu kezka. «Surfarena beste turismo mota bat da, gazteagoa, nazioartekoagoa, baina oso kezkatuta gaude nolako turismo mota ekar dezakeen». Batetik, taulen masifikazioak hondartzan bainulariekin sor ditzakeen arazoengatik, eta bestetik, «garrafoi turismoagatik».\nTxurrukak argi dauka: «Ez dugu utziko Zarautz Salou bihurtzen». Konbentzituta dago ezinezkoa dela hori, eta buruarekin ezetz esaten diote Goitiak eta Errandoneak ere. Horrelako turistentzako azpiegitura faltak eta bolumen txikiak bide hori agortzen duelakoan daude. «Hemen garrafoi turismorik ez dugu nahi. Hortik diru azkarra atera nahi duten ostalari oso gutxi badaude, baina beste mota bateko ostalaritza eskaini nahi dugu. Kezkatuta gaude batez ere gauean dagoeneko sortu izan diren arazoekin». Udala gainean dagoela azpimarratu du Txurrukak, «hori ez dadin gehiegi okertu».\nZer bilatzen dute, bada, Euskal Herrira datozen turistek? Hiru hizlariak bat datoz erantzunean: euskal nortasuna ezagutu eta berezitasun hori bizi. «Turistek bertako jendearekin erlazio bat eduki nahi dute, parte hartu gure nortasunean, kulturan, gastronomian», Goitiaren arabera. «Bisitariek badakite nortasun hori baloratzen gainera», zehaztu dio Txurrukak: «Bruce Springsteen Lisboatik eta Madrildik pasa da, baina Donostian egon da, hori ez da kasualitatea». Baietz dio Errandoneak ere: «Donostian ikusi baitu beste tokietan ez dagoena: aberastasuna eta nortasuna».\nProduktu turistikoa horixe dela, alegia, bertoko izaera. «Benetakotasuna», Goitiaren berbetan. «Egiazkoa da saltzen duguna, ez dela hau muntatutako parke tematiko bat. Hau gure herria da, horrelakoak gara». Baina ohartarazpena du Errandoneak: «Ez dugu aldatu behar aldiz, e, kontuz!». Ezetz, beste biek aho batez. «Arriskua hori da», berretsi du Errandoneak, kanpokoei begira barnekoa galtzea. Iparraldean hizkuntzarekin duten zailtasuna gogorarazi du. «Nortasun hori behar dugu atxiki, zeren eta bisitariek horri behatzen diote, berezitasun horri, beste inon topatzen ez dutenari».\n«Eta euskarak berak erakartzen dizkizue bisitariak?», galdetu dio Goitiak: «Gure kasuan, herri euskalduna den lez, jendea etortzen da euskaraz bizitzera udan». Bilbotar eta eibartar batek baino gehiagok ikasi edo hobetu dute euskara Lekeitioko udaldiei esker. «Zuen kasuan ere bai?». Baietz erantzun dio saratarrak, Hegoaldeko bisitarientzat amu bat badela hizkuntzarena. «Baina baita arkitektura ere, etxe denak ongi apainduak, ordenatuak... Horrek lilura ekartzen du, eta lilura inportantea da».\nHiruen arteko elkarrizketak aurrera egin ahala, askatuz doaz hizlariak, elkarrekiko interesa handituz, elkarri galdera gehiago eginez. Bisitari bolumen ezberdinak izan arren, antzeko turismo ereduak dituzte, antzeko erronkak, kezkak eta beharrak. Udalerrien artean turismo-oldea erakartzeko eta bideratzeko eskaintza koordinatzen ote duten galdetuta, berehala erantzun du Errandoneak: «Oraintxe bertan hasiko dugu!». Barre egin dute hiruek batera, lantzeko dagoen gabezia bat aitortuz, eta, aldi berean, elkarlanean legokeen potentzialitateaz jabetuz.\n«Hegoalde mailan igual harreman gehiago daukagu, Iparraldearekin gutxiago», aitortu du Lekeitioko alkateak. Baina ikusten al dute aukerarik lankidetza sendotzeko? «Guk nahiko genuke, gure turismo bulegoek ere egiten dute Ipar Euskal Herriaren publizitatea. Harreman hori indartzea oso garrantzitsua da», Goitiaren iritziz. «Sarako turismo bulegoan sartzen den bisitaria ere eskuan Bilboko paperekin ateratzen da», gaineratu du Errandoneak.\nAdministrazioetan haizea alde dagoela uste du Goitiak. «Iparraldeko hirigune elkargo berriarekin beharbada harremana sendotzeko aukera oso ona zabalduko da». Baiezkoan dago Errandonea ere: «Hamar mankomunitate izatetik bakarra izatera pasako gara, erraztuko ditu gauzak. Gainera, harremana Hegoaldera begira izango dira gehiago, Europara begira baino». Horrez gain, Nafarroako Gobernuarekin ere turismo arloan harremana asko hobetu dela gogorarazi du Lekeitioko alkateak.\nKanpotarren turismoa sustatu eta koordinatzeaz gain, Euskal Herrian barne turismoa lantzea ere onuragarria litzatekeela azaldu du saratarrak: «Horrelako elkarlan bat sortzen bada, hori udatik kanpo izanen da. Erran nahi dut sasoitik kanpo on egiten duela barne turismoaren ekarpen horrek». Hau da, udatiarren herrietan turismoa desestazionalizatzen lagunduko lukeela.\nURTE OSORA LUZATZEA\nIzan ere, negua eta uda beltza eta zuria dira hiru herri horietan. Irailetik ekainera bitartean herriok euren jatorrizko neurrira bueltatzen dira, euren onera itzultzen dira, bisitari jarioa ikaragarri jaisten delako, desagertu ez arren. «Hondartzako turismo horretaz gain, udaletik desestazionalizatu egin nahi dugu turismoa, urte osora zabaldu», esplikatu du Txurrukak, eta berehala moztu dio Goitiak: «Ez da erraza». «Oso zaila da», onartu du Zarauzko alkateak.\nUdatik kanpo ekitaldiak, kirol jarduerak edo erakusketak antolatzeko ahaleginean dabil Zarauzko Udala, neguan ere jendea erakartzeko. «Esate baterako, kick boxingeko txapelketa bat antolatu nahi dugu, Espainia mailakoa, azaroan. Azaroan ez dago ezer Zarautzen, baina 800 lagun badatoz lehiaketa bat jokatzera, bada zerbait».\nNeguko Lekeitiok ere ez du zerikusirik udakoarekin, eta alkateak azaldu du hotelak horren termometro bihurtu direla. «Hotelak zarratzen hasi dira neguan, jende faltagatik. Ez dakit estazionalitatea berriro etorri bada...». Hotelak eraikitzearen booma Donostian badagoela aipatu du Txurrukak, baina Zarautzeraino ez dela iritsi boom hori. «Donostiako turista kongestioa arintzeko Zarautzen prest geundeke hotel berriren bat egiteko».\nLEGEA ETA NEGOZIO\nNolanahi ere, turismo legerako Eusko Jaurlaritzaren aurreproiektuaren harira, Txurrukak ikusi du «mugimendua» badagoela Zarautzen: «Apartamendu turistikoak egiteko eskaerak egon dira, hondartza inguruan lokalak eta pisuak-eta atontzeko». Alkateak egoki ikusten du lege proiektua, apartamenduak «era egoki batean eta zergak aitortuta» alokatzea dakarrelako.\n«Sasoia zen zer edo zer egiteko», Goitiaren iritziz. Iparraldean eta Nafarroan, dagoeneko, erregistro batean izena eman behar dute etxebizitza turistei alokatu nahi dieten herritarrek, eta antzeko eredu bat ezarri nahi du Jaurlaritzak. «Kalitatezko zerbitzu bat ematea ahalbidetzen du lege berriak, eta hori denon intereserako da». Hor negozio beltz bat egon dela, eta dagoela, nabarmendu dute Goitiak eta Txurrukak. «Hemen familia dezentek egin izan dute udan etxeko tresna guztiak gela batean itxi, eurak amaren etxera joan, eta pisua alokatu». Beltzean, jakina. Hilean 2.000 edo 3.000 euro ordaintzera ere ailegatu daitezke Zarautzen.\n«Lekeition ere pasatzen zen, baina orain hori Donostian gertatzen da», esan du Goitiak. «Beltzean izateaz gain, turismo kalitatea kolokan jartzen du». Bere aburuz, turismo mailan lortu behar dutena diru sarrerak eta enplegua sortzea da.\nETXE HUTSAK ETA\nUdatiarren turismo ereduaren beste albo kalte bat etxe hutsena da, eta herritar askok, bereziki gazteek, pisuak alokatzeko eta erosteko dituzten zailtasunak, prezio garestiengatik. «Guk etxeen ia %40 hutsik ditugu neguan. Batzuk udatiarrenak dira, beste batzuk etxe zaharrak dira», zehaztu du Lekeitioko alkateak. «Horiek etxeok kaleratzea oso zaila da».\nArazo bera dute Zarautzen ere. «Azken hamabost urteetan ez da babes ofizialeko etxerik eraiki», kexu da Txurruka, eta azaldu du udalak urtean 200.000 euro jarriko dituela alokairua laguntzeko. Saran etxe huts gutxi dituzte, baina garestia da prezioa. Errandoneak esplikatu du herriko etxea ari dela eraikin batzuk zaharberritzen gazteei «prezio nahiko onean» saltzeko.\nBeste kontu bat da zer enplegu mota sortzen duen turismoak. Ostalaritzari lotutako lan prekarioa gehienbat? «Egia da kasu batzuetan. Zerbitzari lana-eta sasoiko behar bat da, denok egin dugu ikasten ari ginenean», erantzun du Goitiak, eta gaineratu du sektorearekin kalitatea lantzen dabilela udala, ikastaroak-eta egiten. Txurrukak defendatu du udako lanek «sosa batzuk ateratzeko aukera» ematen diela ikasleei. «Imanol Murua herri honetako alkate izandakoa caddie hasi zen, golfean. Udako lanak zarauztar gehienok egin ditugu». Lekeitioko alkateak ere baietz: «Bizi guztian egin dut zerbitzari lana udan, eta ematen dizu zabaltasun bat turistekin harremana izateak».\nHerriko ekonomiaren zutoin bat da turismoa hiru kasuetan. «Turismoa da Sararentzat ekonomiaren %30 inguru». Halere, herriko etxeak laborantza garatzen jarraitzen du, «horrek sustengatzen du ekonomia». Zarautzen eta Lekeition zerbitzuek ekonomiaren %60tik gora hartzen dute, turismoaren pisu handiarekin. «Gu udatik bizi gara gehienbat», dio Goitiak.\nElkarlanaren ideiara bueltatu da berriro Errandonea. «Behar dugu elkarrekin lan egin, harremanak eta loturak egin Hegoaldearen eta Iparraldearen artean. Sortu dezagun gure artean harreman bat! Jadanik nik gonbidatzen zaituztet Sararat». Goitiak berehala erantzun dio: «Lekeitiora ere ahal zara etorri». «Zarautzen izana nintzen, baina Lekeition ez naiz behin ere izan», diotso saratarrak, eta gogotsu erantzun dio alkateak: «Zelan ezetz! Ba, badakizu». Hiruko topaketak erakutsi du elkar ezagutzak eta barne turismoak, behintzat, badutela bidea jorratzeko.


Vitoria-Gasteizko Udalaren web-orria - Turismo-ostatuetan plastikozko ontzien kontsumoa murrizteko proiektua - Ekonomia zirkularra\nTurismo-ostatuetan plastikozko ontzien kontsumoa murrizteko proiektua - Ekonomia zirkularra\n2018an Udalak eta hiriko 38 turismo ostatuk indarrak batu zituzten PET plastikozko ontzien kontsumoa murrizteko, erabiltzen direnak bildu eta birziklatzeko, eta bizi-zikloa bete duten ontziei bizitza berria emateko.\nPlastikozko ontzi arinen erabilera murrizteko, 400 kristalezko pitxar banatu dira PET botilen ordez erabil daitezen, eta txorrotako uraren balioa nabarmentzeko\nJanari zerbitzuak dituzten ostatuetan 2.100 gourmet box banatu dira. Material konpostagarriz eginak dira, eta PET janari-ontzien ordez erabiltzekoak, janari-xahuketaren kontrako borrokan.\nPlastikozko ontzien birziklatzea hobetzeko, hondakin ugari sortzen dutenentzako atez ateko bilketa-sistema antolatu da, eta zenbait formatutako edukiontziak banatu, hondakinak sortzen diren lekuetan bereizketa errazte aldera.\nOntzi arinak biltzeko zaborrontziak jarriko dira ostatuetako espazio komunetan, turistak sentsibilizatu eta inplikatzearren.\nHotel eta ostatuetan ohiko diren zenbait osagarri plastiko birziklatuz egingo dira. Zehazki, % 100ean PET birziklatuz eta Euskadin egindako 40 tapiz (espazio komunetarako) eta ateetarako 900 zintzilikario banatu dira parte hartzen duten ostatuetan.\nhttps://www.youtube.com/watch?v=ARV2vpPGCqg(Beste leiho batean irekiko da)\nEkonomia zirkularra: zerbitzuak, dirulaguntzak, proiektuak eta onura fiskalak enpresentzako


Orozkoko Udala - Santa Marina\nSanta Marinara heltzeko, Aretaren eta Altube mendatearen arteko BI-2522 errepidea hartuko dugu, Zubiaur auzorantz. Bidegurutze batean, Donibaneko bidea hartuko dugu. Azken etxea igaro ondoren, errepidea basoko bide bihurtzen da. Bertatik jarraitu eta lehenengo bidegurutzean ezkerretara hartuko dugu, harik eta zabalgunearen sarrerara iritsi arte, eta hori 5,5 kilometrora dago Zubiaurretik.\nSanta Marina-Jesuri Arrola mendiaren gailur irekian hedatzen da; Orozkoko haranaren eta Gorbeiako Parke Naturalaren gaineko begiratoki bikaina da, eta Arabako Laudio herria ere ikusten da, Ganekogorta mendilerroaren ondoan.\nZabalguneko hesiaren barruan, irekitako aterpea ez ezik, antenadun etxola eta baseliza ere badaude. Bertan Santa Marinaren jaia ospatzen da, uztailaren 18aren aurreko eta ondorengo igandeetan.\nZabalguneko altzariekin batera, lizarrak, haritzak, urkiak eta pagoak landatu dira. Horiek gazteak direnez, babeseko gerizpea oraindik ere txikia da; hala ere, euren kolore berdeek alaitasuna ematen dute udaberrian eta udan.\nBisitak eta ibilaldiak inguruan zehar.


Emakume gazteek sarea osatu dute feminismoari ekarpena egiteko - GARA\nEmakume gazteek sarea osatu dute feminismoari ekarpena egiteko\nOihana LLORENTE | BILBO\nEuskal Herriko IV. Jardunaldi Feministen karietara, emakume gazteek beren asanblada propioa egin zuten ostiralean, Bilboko Kukutza gaztetxean. Esparru desberdinetako eta hainbat herrialdetako 200 emakume gaztetik gora bildu ziren bertan, bizi duten egoera aztertu, eta pairatzen dituzten diskriminazio egoerei aurre egiteko asmoz. Asanbladak lau ordu iraun bazituen ere, motz gelditu zitzaien, beraz, Euskal Herriko emakume gazteen III. Topaketak egitea ebatzi zuten aho batez.\nTopaketa horiek heldu bitar-tean, onartu zuten lan eskerga dutela egiteke, eta beren arteko harremana sustatzeari eta egituratzeari begira sarea osatzeko konpromisoa hartu zuten. Nazio mailako sarea eratuko dute eta Internet bidez lanean hasiko dela iragarri zuten.\nEmakume gazteek berdintasu-naren belaunaldiaren parte izatea «garesti ordaindu» dutela ondorioztatu zuten, eta kolektibo zapaldua izanik, askotan horren kontzientziarik ez dutela nabarmendu. Haatik, berrehun lagun inguru asanbladara ber-taratzea aurrerapauso «itzel» gisa jo zuten. Hargatik, asan- bladatik hainbat ondorio ate- ra, eta horiek betetze bidean, hainbat urrats ematea aurreikusi zituzten.\nMugimendu feminista indartzea ezinbestekoa dela ondorioztatu zuten asanbladan bildutakoek; eta erreferentzia feministaren baitan gazte ge- hiago egoteari «ezinbesteko» iritzi zioten, «gazteria bertan identifikatuta sentitu dadin». Gazte eremuan lanean jarduten duten eragileetan ere borroka feministarekiko dagoen konpromisoa sustatu eta hedatu behar dela onartu eta, horretarako, emakumeen arteko aliantzak egituratzeaz gain, eragileen arteko elkarlana bultzatzea ebatzi zuten.\nJasotako hezkuntzaren ondorioz, diskriminazio egoerez ohartzeko zailtasunak begi-bistakoak direla uste dute, eta, hori gainditzeko, kontzientziazio dinamika komunak sortzeko apustua egin zuten; horien artean, formazio eta eztabaidarako espazio berriak sortzea.\nEmakumeek jasaten duten indarkeria ere izan zuten hizpide asanbladan, eta indarkeria hori zabala eta era askotakoa izan daitekeela adierazi zuten. Gerta daitezkeen erasoen aurrean, erantzuteko planteamendu komun bat adosteko premia dagoela ere azaldu zuten.\nKukutzan bildutakoek argi dute jasan behar duten zapalkuntza patriarkalaren aurrean «jendartea eraldatu» beharra daukatela; lan horretan gainera, gakoa harreman eredu berriak eraikitzea dela azpimarratu zuten. Alta, errealitatea eraldatu aurretik, bizi duten errealitatearen jabe izan, eta egoera hori zabaldu beharra dagoela baieztatu zuten gazte emakumeek. Ostiraleko bilkuran egin bezala, orain emakumeek bizi duten egoera hori herriz herri lau haizeetara hedatu beharko dute.\nEtorkizunari begira lan andana egiteke dagoela-eta, ostiraleko asanblada abiapuntu gisa kokatu zuten, bertan adostutako konpromisoei eutsi, sarean elkartu eta datozen topaketetan elkar ikusiko dute.\nLotsa alboratu, eta antzezlanei ekin zieten\nKukutza gaztetxera hurbildutako neska gazteek lau lan-talde osatu zituzten, feminismoaren ikurraren kolorearen arabera. Lagunengandik banatuta, baina lan-taldeetan lagun berriak egin bezain pronto, gogoz heldu zioten eztabaidari. Hasierako lotsak kentzeko, ariketa ezin hobea zuten zain: parodiak egitea.Etxean eta familiartean bizi ohi diren hainbat egoera; ikasketak hautatzerako orduan aintzat hartzen diren balio eta rolak; estetikak emakumeen bizitzan duen garrantzia eta gazte asanbladetan bertan gertatzen diren egoera diskriminatzaileak antzezteko lana jarri zieten. Hasieran lotsati aritu baziren ere, ikus-entzuleen txalo zaparrada eta algara eta animoen laguntzaz, barruan zuten aktorea atera, eta primeran aritu ziren aita atzerakoiaren papera edota parrandan agertu den mutil «babosoa»rena egiten. Eztabaida sutsuak piztu ziren ondoren, antzeztutako egoerak, bakoitzaren esperientzia pertsonala baino, guztiek bizi izan duten errealitatea dela argi utzita.\nLan taldeen ostean, gozatzeko aukera izan zen, Ain neskez osatutako musika taldeak doinu goxoak eskaini zituen, Kukutzan bertan egin zuten afari begetaranianoaren sarrera gisa. Barre eta algarek oheratze garaia beranduarazi zuten arren, fin aritu ziren neska gazteak atzo Portugaleten ere. O.L.


Bidaia aldizkaria HistoriaS Nicaragua-rekin: antzua sakrifizio iraultzailea - Historia duzu aldizkari bidaia\nAurreanAmerikaNikaragua: antzua sakrifizio iraultzailea\nsan juan del sur hondartza nikaragua\nLeon Nikaraguako kanpoaldea\nsan juan del sur hondartza\nlautada bolkanikoak leon nikaragua\nmanagua errefuxiatuen kanpamendua\nuharte san juan del sur\narrantzaleak haurrak san juan del sur\nMatagalpa autobus geltokia\nMinarekin, baina ezustekorik ez, Joan den apiriletik hasi nintzen Nikaraguako berriak jasotzen. Euren herrialdea bisitatzera gonbidatu ninduten bi lagunengandik zetozen, zein lortu nuen 18 Abenduaren 2009.\nNikaraguak ñabardura bakarrak baditu ere, Funtsean Erdialdeko Amerikako herrialdea da, oso kolonizazio hispanoaren aztarna nabarmena duena.\nIraultza arte (1979), AEBetako baserria eta familia kreol batzuen baserria zen. Azken diktadoreak - Nazio Askapenerako Fronte Sandinistak kanporatuak (FSLN)- Somoza familia eragin handiko eta oso aberatsaren kideak ziren. Of Anastasio Somoza berdina Roosevelt esan zuen: "Baliteke Somoza puta baten semea izatea, baina gure puta semea da ". FSLN agintean izan zen lehen alderdi demokratikoa izan zen hauteskundeak galdu zituen arte 1990 Violeta Chamorro kontserbadore eta neoliberalen eskutik, Arnoldo Alemán eta Enrique Bolaños. Hala ere, FSLNko burua Daniel Ortega berriro lortu nuen 2006, baina ustelkeria eta errepresioaren alde egin zuen, Mendebaldeko herrialde askok ez ikusi egiten duten gertaera eta nikaraguarrak beraiek ez zirela salatzera ausartzen errepresaliatuen beldurrez eta sinetsi ez izanagatik..\nTuristarentzat, alde zaharreko eraikin dotoreak geratzen dira., bertako hondartza dotoreak eta sumendi ikusgarriak eta oraindik birjina diren leku batzuk\nNire lehen geldialdia izan zen Leon, nire lagun baten jaioterria, gaur egun Italian bizi den Ortega eta Murilloren gobernuak jasaten duen jazarpena dela eta. Leon, herrialdeko bigarren hiri handiena, Gaztelako hiri zaharrak ekarri zizkidan gogora. Nekazaritza eta merkataritza garrantziaz gain, Nikaraguako egoitza intelektuala da, eta zure unibertsitatea, herrialdeko entzutetsuenetako bat, lider bikainen habia izan da. Turistarentzat, alde zaharreko eraikin dotoreak geratzen dira., bertako hondartza dotoreak eta sumendi ikusgarriak eta oraindik birjina diren leku batzuk.\nGabon gauean goizean lagunak Somozak disidente politikoak kaiolatu eta torturatu zituen kanpamendua ikustea nahi zuen. Iristen, janari bila hamarnaka izakik inguratu gintuzten kanpoaldeko keak zaborrontzien artean. Bat-batean, kamioi bat atzeko hutsune batetik atera zen, aurpegia sudurreraino estalita zuten bost gizon babesten ari zirela, metralleta eta fusilekin armatuta, zabortegietatik ateratako harrapakina. Irudi horiek nire oroimenetik ezabatu zituzten edertasun handiko beste batzuk jatorri bolkanikoko lautada lurrun batzuetara egindako bisitan. Zorionez, arratsalde hartan Leonen desfile herrikoiaz gozatu ahal izan nuen. Bere bi protagonistak kolonizazioko pertsonaiak dira: La Gigantona –espainiar andre bat ordezkatzen duena– eta bere bidelaguna, nano burugogorra, kantu satirikoak errezitatzen dizkiona.\nGabon gauean goizean lagunak Somozak disidenteak torturatu zituen kanpamendua ikustea nahi zuen. Iristen, erretzeko zabortegien artean janari bila ari ziren dozenaka izakiz inguratu ginen\nLagunak esan zidan Daniel Ortega eta Rosario Murillo Eskubiderako txanda ezkutatu zuten Gabon gauero Nikaraguako haurrei opariak entregatuz Gobernuaren egoitzan. Gaur egun, agintari bikoteak koadro gazteak manipulatu eta zaharrak suntsitzen dituen hauteskunde eta errepresio makina bihurtu du FSLN, komunikabide publikoak seme-alaben bidez kontrolatzeaz gain. Era berean, kapritxoko karguak izendatu eta kargutik kentzen dituzte eta populazioa menperatu eta izutzen duten kuadrilla paramilitarrak elikatzen dituzte.\nHan egotea, Zoilamérica hori ezagutzen nuen, Murilloren alaba, urtean zehar sistematikoki bortxatu zen 20 urteak Ortegaren eskutik, bere aitaordea, eta bikotea eliz hierarkia katoliko erreakzionarioenera eta eliza ebanjeliko batzuetara hurbildu zela. Biek Somozas eta Amerikako konpainien alde egin zuten, eta kontrairaultzaren alde egin zuten, AEBek armatuta eta finantzatuta. Oraindik, Eliza herrikoia beti zegoen jendearekin eta iraultzarekin batera.\nGrenada hurrengo geltokia zen. Hiri zoriontsu eta barrokoa, Cocibolca lakuko "portua" eta bertako uhartetxoak, Herrialdeko "perla" gisa hartzen da. Gainera, turistikoena. Tenperatura epelak itsasontzian bidaia luzeak eta oinez egitea ahalbidetu zidan, eta jakin zer esan zidan herrialdeko jendeak xuxurlatuz.\nGrenada, alaia eta barrokoa, Cocibolca lakuko "portua" eta bertako uhartetxoak, Herrialdeko "perla" gisa hartzen da\nNire bigarren lagunak harrera egin zidan Matagalpa, kafe zentroa. Granadako eta Leongo izaera kosmopolita ez duen arren, kaleko zalapartak bizitzaz betetzen du, batez ere bere puntu neuralgikoetan. Bere aberastasuna gorabehera, miseria mendebaldeko begietarako muturra zen auzoak zeuden.\nEz zen bertako biztanleentzako bizi baldintzak latzak ziren bisitatutako eremu bakarra., Ortega-Murillo tandemak Nikaragua sozialista eta berdinzalea lortu izanaz harrotu zen arren. Zalantzazko erreklamazioa, Ortega kapital handiaren eta Munduko Bankuaren aliatu zenetik, NDFren agindupean jarri eta herrialdeko aberastasuna transnazional eta multinazionalei saldu zizkien. Bere herrikideei dagokienez, langile klasearen gaineko zergak igo zituen, nekazaritzako erreforma bertan behera utzi zuen, negozio eta lidergo militarra indartu zuen, burgesia sandinista berriaren gardentasunik gabeko aberastasuna erraztu zuen eta indigenak beren lurretatik kanporatu zituzten luxuzko garapenak eta ozeanoarteko kanala eraikitzeko.. Gaur egun, gizarte politika eta osasun finantzaketa, hezkuntza eta etxebizitza oraindik ez dira nahikoak. Legegintzaren arloan, ez dago botere banaketarik, genero politikak ez dira existitzen eta kontrola Ortega eta Murillo kliken esku dago.\nLegegintzako arloan ez dago botere banaketarik, genero politikak ez dira existitzen eta kontrola Ortega eta Murillo kliken esku dago\nMasaya, Managua eta Granadatik hurbil dagoen hiria, nire hurrengo geldialdia izan zen. Masaya aintziraren ondoan eta izen bereko sumendiaren magalean kokatua, Kolon aurreko osagai sendoa du eta oso ezaguna da komunikazio gune garrantzitsua delako. Nekazaritza industria aktiboa eta parke natural ederra izateaz gain, Nikaraguako artisautzaren erdigunea eta folklore nazionalaren sehaska da. Izan ere,, Nazioaren ondare kulturala eta Folklorearen hiriburua da.\nManaguako Etsita nengoen, Beno, probintziala iruditu zitzaidan. Tentsio bat nabaria zen giroan gaur protesta oihua bihurtu den giroan. Soziologoa, analista politikoa eta Óscar René Vargas berrogeita hamar libururen egilea, FSLN sortu zuen eta Ortegaren bizitza salbatu zuen Somozako Guardia Nazionalari, matxinada eta iraultza bizi izan zituen eta kanpaina bizia egin zuen Ortegaren alde 2006, Nikaraguako krisia barnekoa dela uste du, protestak bertako buruak dituela eta Ortegak kalea galdu duela.\nSan Juan del Sur-en agur esan nion herrialdeari, nostalgikoki gogora ekarritako Mark Twainek bidaia bat egin ondoren. Hainbeste sakrifizio iraultzaileren zauriak arindu zituen ezertarako ...\nHiriburua, Granada eta Leongo arteko enfrentamendua neutralizatzeko aukeratua, Managuako lakuaren ondoan jaio zen hiri jendetsua da. Hiri zaharraren gutxi geratzen da bertan suntsitu zuten lurrikarengatik 1931 eta 1972 eta gerraren ondoren geratu zen egoerari. Hala ere, Hiriko inbertsio gehien egiten den hirietako bat da. Xolotlán pasealekua nabarmentzen da, lakuaren ikuspegi zoragarriak dituen pasealekua.\nUrtean agur esan nion herrialdeari San Juan del Sur, nostalgikoki gogora ekarritako Mark Twainek bidaia bat egin ondoren. Hainbeste sakrifizio iraultzaileren zauriak arindu zituen ezertarako ...\nLife du Nikaraguako aldatu. Asko herrialde demokratikoetan babes bila izan, bere bizitza beldurrez. Francisca Ramírez bezalako nekazari buruzagiei buruzkoa da, millennial biztanleak beren lurretatik kanporatzearen aurka daudenak, Murillok hain gorroto duen feministena, edo erregimenaren aurka egin duten profesionalak. Horiek guztiek nazioarteko komunitateari eskatzen diote hauteskunde aurreratuak aldarrikatzeko. Era berean,, nazioarteko hainbat erakundek bahiketa masiboak salatu dituzte, legez kanpoko atxiloketak, ihes egiten du milaka herrialdetara, tortura, bermerik gabeko prozesu judizialak, gobernuaren izua, garbiketa operazioak eta protestaren kriminalizazioa. Oraindik, oraindik badira ezkerreko sektoreak lider "iraultzailearen" aurkako eraso neoliberalak direla baieztatzen dutenak. Ez dute ikusi nahi sandinismo historiko gehiena Ortegatik urrundu denik, eta Sandinista den jendea, antiinperialista eta progressive- gobernu ustel eta errepresibo bat irauli nahi du.\nNikaragua: kromoterapia pobrezia\n“Paisaia image”, Eduardo Martinez de Pison\n"Paisaia imagen" La Granja aurkezpena\nTags: daniel ortega nikaragua. Ene ubeda, Sandinismoaren porrota, FSLN nikaraguak, Matagalpa Nikaragua, Nikaragua, Iraultza sandinista, san juan del sur nikaragua


Baztan-Bidasoko XXVIII. Ehiza Jardunaldi Gastronomikoak urriaren 16tik azaroaren 30era eginen dituzte - Mendialdea - Erran.eus\nBaztan-Bidasoko XXVIII. Ehiza Jardunaldi Gastronomikoak urriaren 16tik azaroaren 30era eginen dituzte\nTtipi-Ttapa 2020-10-14 14:00\nAurtengoa 28. edizioaren aurkezpena egin dute Bertizen.\nAurtengoan bederatzi jatetxek parte hartuko dute Baztan-Bidasoa Turismoa Elkarteak antolatutako XXVIII. Ehiza Jardunaldi Gastronomikoetan: Arantzako Aterpe (Arantza); Burlada jatetxea (Arantza); Jolastoki Taberna (Irrisarri land); Etxalarko Herriko Ostatua (Etxalar); Donamariako Benta (Donamaria); Ordoki Erretegia (Arizkun); Elbeteko Posada (Elbete); Olari jatetxea (Irurita) eta Urgain jatetxea (Oronoz-Mugairi).\nBelen Urrutia Elbeteko Posadako sukaldariak eman ditu aurtengo jardunaldi gastronomikoen xehetasunak, parte-hartzaileen zerrenda, Covid-19a dela eta egindako aldaketak, baita jardunaldiei lotutako argazki lehiaketaren berri ere.\nHaiekin batera, Mikel Albisu, Baztan-Bidasoa Turismo Elkarteko zuzendaritzako kideak azpimarratu du ehiza jardunaldiek turismoaren estazionalitatea apurtzeko izan duten garrantzia. Horretarako sortu ziren duela 28 urte eta egun ere horretan laguntzen dute.\nPrentsaurrekoan, Belen Urrutia eta Mikel Albisurekin batera, Ruben Garate, Olari jatetxeko nagusia izan da eta jardunaldiak babestuko dituzten enpresen ordezkariek ere: Pirineos Exdin, Inurrieta arnotegia, Errotazar artisau Produktuak, Baztango Ehiza eta Arrantza Elkartea eta Taxi Baztan.\nAurten eutsi egin zaio Ehizatu pintxoa ekimenari eta hainbat jatetxetan ehiza pintxoa dastatzeko aukera izanen da. Pintxoa eta Inurrieta ardoa lau eurotan eskainiko dira.\nEhiza Jardunaldietako VI. Argazki Lehiaketa ere martxan jarriko da urriaren 16tik azaroaren 8ra eta irabazlearen izena azaroaren 10ean, www.baztan-bidasoa.com webgunean, Facebook eta Twitter bidez jakinaraziko da.\nSaria: bi pertsonendako otordua 2020ko Ehiza Jardunaldi Gastronomikoen baitan gozatzeko eta datorren edizioko kartelaren eta eskuorrien irudia izatea. Maximo Martinez Gorritik ateratako argazkia da aurtengo sariduna.\nMaximo Martinez Gorritik ateratako argazkia da aurtengo sariduna.\nXXVIII. Ehizari buruzko Jardunaldi Gastronomikoak


martxoa | 2015 | B.I.G.E. bloga | 2 orrialdea\nMonthly Archives: martxoa 2015\nErdi aroa ikastolan\nTyranosaurus rex gelakoak bidaiatzen jarraitzen dugu. Oraingoan Erdi Aroan egon gara eta zaldunak bihurtu gainera.\nGure Errege edo Jauntxoaren bila ibili gara Ikastola guzien, baina ez dugu aurkitu. Erdi Aroan gelditu izain de , Guk ez dugu ta Jauntxorik bihar.\nJakin zazue BALEAREN EHITZEAN euskaldunak izan zirela lehenbizikoak hasi zirenak eta Ternuaraino ailegatu zirela . Orain garai horretan gabiltza. eta Gurasoek TXO MIKMAK TXIKIA ekarriko dakute guk gehiago ikasteko.\nPosted on martxoa 5, 2015 | Irudia\nEuskara mendi gailurretara ez ezik herrietara eta baratzetara ere eramatea da Baztan Ikastolaren proposamena, euskara osasuntsu bizitzeko\nIosune Ortegak, Baztan Ikastolako zuzendariak, eta Ramontxo Garmendiak, Oinez Gailurra taldeko kideak, OINEZ GAILURRA 2015 proiektua aurkeztu dute gaur goizean Iruñean. Nafarroako Ikastolen Elkarteko Marta Igoa haiei laguntzen izan da aurkezpenean.\nNafarroa Oinezek antolatutako ekitaldien harirat Zangozako talde batek iaz paratu zuen abian OINEZ GAILURRA, mendizaletasuna euskararekin bat egitea xede. Aurten Nafarroa Oinez Baztan Ikastolak antolatuko duela eta, urriaren 18an Elizondon, baztandarrok segida emanen diogu zangozarrek abiatutakoari.\nHartara, mendi eta ibilbideak babesteko proposamena landu dugu guk ere. Eta berrikuntzak gaineratu ere bai. Batetik, Baztango historia eta bizimodua bertatik bertara ezagutzeko 15 ibilbide prestatu dira, bat Baztan Bailarako herri bakoitzeko. Bertzetik, Gutarra kontserba etxea ekimenaren babesle izanik, bere produktuak eta Nafarroako baratzeak ezagutzeko ibilbideak ere antolatu dira.\nOINEZ GAILURRA Nafarroako, edo bertze edozein lekutako, mendi gailurrak sinbolikoki babestean datza. Lagundu nahi duten pertsonek mendi bat igotzea erabaki eta diru kopuru batekin babesten dute. http://www.oinezgailurra.eus webgunean datuak zehaztu ondoren, parte hartzaileak OINEZ GAILURRAren banderola hartuko du bere etxean. Banderatxo hori igoeraren egunean eraman eta ibilbidean edo gailurrean argazki zein bideotxo bat egiteko gonbita gauzatuko zaio, ondoren argazkiak@oinezgailurra.eus helbidera igorri eta Gailurreko webgunean zintzilikatzeko. Babesle izanik, mendizaletasuna eta Baztan Ikastolarekiko eta euskararekiko elkartasuna uztartuko ditu.\nAurten, Baztango Mendigoizaleak elkarteak ekimenarekin bat egin eta antolatze lanetan dabil. Gutarra enpresak babestu du proiektua eta Nafarroako Mendizaleen Federazioa eta Juan Mari Feliu mendizale eta idazle ezagunaren laguntza dauka.\nOINEZ GAILURRA BAZTAN atalean, bailarako herri bakoitzeko ibilbide bat egin eta babesteko aukera izanen da. Luzera ezberdineko bi ibilbide eskainiko dira herri bakoitzean, helduek zein haurrek parte hartu ahal izateko.\nBaztan Bailarak 15 herri ditu, 4 kuartel edo eremu geografikotan banatuak: Baztangoiza, Elizondo, Erberea eta Basaburua. Ibilbideak kuartelka prestatu dira eta Baztangoizakoak jada webgunean daude GPS gailuan jaisteko.\nOINEZ GAILURRA GUTARRA atalean, Gutarra kontserba etxeak merkaturatzen dituen produktuekin lotutako ibilbideak daude. Gutarra produktuak ekoizten diren baratzeak bertatik bertara ezagutzeko eskaintza honek Nafarroa Erdialde eta Erriberako lurraldeetan barnako ibilbideak biltzen ditu.\nOinez Gailurrari buruzko informazioa: www.oinezgailurra.eus webgunean eta Facebookeko Oinez Gailurra profilean.\nEraman ezazu euskara gailurrera! Izan zaitez babesle! Hama..bortz, Ama…bat!\nBaztan ikastola. Historia istorio bilakatua\nHartzazue tartetxo bat bideo eder hau ikusteko, merexi du eta…\nAmeriketara joan nintzen emanaldia\nmailako ikasleek “Amerikara joan nintzen” gaia landu ondoren, guraso eta bertze ikasleei, gaiari buruzko azalpenak emateko emanaldi bat prestatu zuten.\nBaztan Ikastola IRRIZALEA\nIrrien Lagunak Kluba duela hiru urte sortu zen Euskal Herri mailan haurren aisialdi gabeziaren aurrean. Umeen aisialdi parte hartzailea, euskalduna, hezitzailea eta herritarra garantzen duen proiektua da. Urte hauetan asko garatu da proiektua eta egun Joxe Mari Agirretxek kluba pailazoak baino gehiago dela esan du. Aurrerantzean ere, erakunde eta udaletxeekin elkarlanean jarraitzeko beharra dagoela azpimarratu dute.\nBaztan ikastolak Joan den ostiralean IRRIZALEAK saria jaso zuen Irrien lagunak klubaren eskutik. Saria jasotzera Rober eta Irantzu Joan ziren Albaola faktoriara eta ikastolara ekarri zuten.\nRober 2. mailakoen gelan sartu zen saria eskutan zuela, a ze poza hartu zuten ikasleek!!\nOLENTZERO ETA MARI DOMINGI 2018\nIkasturte akabailako ospakizuna / 2017ko ekaina\nBaztan Ikastolak, zuendako aitatxoak!!!


Arkaitzerrekako isuria Gipuzkoako Ingurumen Fiskaltzan salatu dute - Zubieta - Noaua.eus\nArkaitzerrekako isuria Gipuzkoako Ingurumen Fiskaltzan salatu dute\nNoaua Aldizkaria 2020-05-23 16:26\n"Erraustegiak Arkaitz errekan eginiko isuria ikertzeko eta ingurumenaren aurkako delitua ote den argitzeko" eskatu diote Fiskaltzari Anerreka Ingurumen Elkarteak, Zubieta Lantzenek eta Eguzki talde ekologistak.\nHilabete hasieran Zubietako erraustegi azpiko Arkaitzerrekan izandako isuria Gipuzkoako Ingurumen Fiskaltzan salatu dute hiru elkarteek. "Aipatutako elkarteek ikerketa bat ofizioz hasteko eskatu diote Fiskaltzari, isuria ingurumenaren aurkako delitua izan daitekeelakoan. Izan ere, Zigor Kodearen 325. artikuluak berariaz jasotzen ditu, delitu mota horien artean, uren kalitateari edo animaliei edo landareei funtsezko kalteak edo kalte nabarmenak eragiten dizkieten edo eragin diezazkieketen legez kanpoko isuriak". Gutun hau bidali dute hedabideetara:\nErraustegiak Arkaitzerrekara egin zuen isuria Gipuzkoako Ingurumen Fiskaltzan salatu dute Anerrekak, Zubieta Lantzenek eta Eguzkik.\nAipatutako elkarteek ikerketa bat ofizioz hasteko eskatu diote Fiskaltzari, isuria ingurumenaren aurkako delitua izan daitekeelakoan. Izan ere, Zigor Kodearen 325. artikuluak berariaz jasotzen ditu, delitu mota horien artean, uren kalitateari edo animaliei edo landareei funtsezko kalteak edo kalte nabarmenak eragiten dizkieten edo eragin diezazkieketen legez kanpoko isuriak.\nArkaitzerreka Zubietan dago, Donostia eta Usurbil bitartean. Isuriaren ondorioz, zeharo erreta geratu zen. Gainera, argien kaltetutako arrain-espezieetako bat aingira (Anguilla anguilla) izan zen. Aingiren populazioak biziraupen-muga biologikoen azpitik daudelako, Kontseiluaren 2007ko irailaren 18ko 1100/2007 (EE) Erregelamenduak babesten ditu Europar Batasunaren eremuan. Halaber, aingira, 2009tik, espezie mehatxatuen nazioarteko merkataritzari buruzko CITES Hitzarmenaren II. eranskinean sartuta dago. Gauzak horrela, Fiskaltzan salaketa jarri duten elkarteek uste dute Zigor Kodearen argitan ere badirela arrazoiak pentsatzeko isuriak “funtsezko kalteak” edo “kalte nabarmenak” eragin dituela. Horregatik eskatu dute ikertzeko erraustegiko gunetik eginiko isuri horretan delitua ote dagoen.\nBestalde, Anerrekak, Zubieta Lantzenek eta Eguzkik jendaurrean garbi adierazi nahi dituzte honako hauek:\n- Maiatzaren 9an, herritar batzuek errekan arrain asko hilik zegoela ikusi eta salatu egin zuten.\n- Maiatzaren 10ean, GHK-k, erraustegiko gunearen arduradunak, isuririk egin izana irmo ukatu zuen ohar baten bidez.\n- Maiatzaren 14an, berriz, ukatzen jarraitzerik ez zegoela ikusirik, GHK-k isuria onartu egin zuen. Hori bai, erantzukizuna gainetik kendu eta beste baten bizkarrean utzi nahian, argudiatu zuen ontzi bat amoniako deskargatzen ari zen “kanpoko hornitzaile” batek eragin zuela isuria. Are gehiago, bere burua jendaurrean ez salatuen baizik eta salatzaileen aldean nola edo hala kokatu nahian edo, erraustegiaren kudeaketa esleituta duen enpresari zigor espedientea irekiko ziola iragarri zuen.\n- GHKri sinetsi behar badiogu, isuria maiatzaren 7an gertatu zen, baina orduan ez zuen haren berri eman, legez egin behar zuen bezala. Eman izan balu, gainera, beharbada neurri leungarriak hartzeko garaiz iritsiko ziren. Isuriaren berri 9ra arte ez genuen izan, alegia, herritar batzuek Arkaitz erreka ondotik pasa, hildako arrainak ikusi eta salatu zuten arte. Pertsona horiek salatu izan ez balute, ez litzateke inortxo ere enteretuko. Eta, antza denez, horixe gertatu da aurretik egon omen diren beste isuri batzuekin. Beste isuri horien berri GHK-k berak eman zuen, despistatuta edo, maiatzaren 10ean zabaldutako “ukaziozko” oharrean. Izan ere, paragrafo batean honako hau zioen: “Antzeko egoerak gertatu diren aurreko batzuetan, egindako ikerketak baieztatu zuen isurketen jatorria instalazioetatik [erraustegiko gunetik] kanpokoa zela”. Antzeko egoerak? Nolakoak, zehatz-mehatz. Aurreko batzuetan?, noiz, zehatz-mehatz. Beharbada aurreko egoera horien berririk ez dugu izan GHK-k zortea izan duelako eta herritarrek ez dutelako ikusi, maiatzaren 9an ikusi zuten bezala. Eta orduan GHK-k bere kabuz ez zigun kontatuko, jakina.\n- Gu seguru gaude GHK-k horrelako gertaerak ahal den neurrian ezkutatzeko edo garrantzia kentzeko borondate sendoa duela. Baina gurekin bat ez datorrenak ere aitortu beharko du Arkaitz errekaren kasuan izan duen jokaerak zerikusi gutxi duela saldu diguten erraustegi makulagabearen ereduarekin, non emisio kutsagarriak, airezkoak zein uretaratakoak, guztiz kontrolpean omen dauden. Ez da hain kontrol zorrotza izango baldin eta maiatzaren 14ra arte ez badute izan astebete lehenago, 7an, gertatutako isuri baten berri. Gainera, salaketa publikorik ezean, beharbada ez ziren inoiz enteratuko (eta enteratuz gero ere, ez ziguten kontatuko, jakina).\nAnerreka Ingurumen Elkartea\nZubieta Lantzen Kultur eta Kirol Elkartea


Itzulpen automatikoa – Euskal Wikilarien Kultur Elkartea\nData: 06 apirila\niItzulpen automatikoak jauzi ikaragarria egin du kalitatean azken bi urtetan, euskararako itzultzaile neuronalek ere bai. Itzulpenaren emaitza kalitate handikoa izaten da eta gainera modu masiboan erabil daiteke. Horrek aukera ezin hobea ekarri digu, orain Euskal Wikipediara askoz artikulu gehiago, testu-eduki askoz handiagoak ekar ditzakegu eta erraztasun handiagoarekin.\nBai, hasieran halaxe dirudi, baina kontuz ibili behar da. Kalitate handikoa baldin bada ere, itzulpen automatikoaren emaitza gainbegiratu egin behar du pertsona batek, gero zuzendu egin behar da, “posteditatu” egin behar dela esaten dugu. Horrek garrantzi itzela du. Testu itzuliaren postedizioa egiten ez badugu arrisku handia dago laster batean Wikipediako testu-zati askotan kalitatea jaisteko. Hezkuntza Programan bereziki garrantzitsua da hori. Parte hartzen duten ikasleen lana artikulu bat automatikoki itzultzea baino ez bada, itxuraz emaitza oso txukuna da baina errealitatean ez da horrela izango. Testu itzulia zuzentzea, guztiz koherentea eta ulergarria uztea, ezinbestekoa da. Ikasleak berak egiten ez badu, irakasleek (edo wikilariek) egin beharko dute gero, eta hori lan handiegia izan daiteke hauentzat. Ikasleak, itzulpena erabili nahi badu, aurrikusi behar du gero testu itzuliaren zuzenketa egin beharko duela, eta horren arabera neurtu zenbat testu gehituko duen.\nIkus dezagun adibide bat. ingelesezko Wikipediako Password artikulutik euskal Wikipediako Pasahitz artikulura 60.000 karaktereko ekarpena egin da. Ingelesezko artikulua bikaina zen, eta orain primerako artikulua da euskaraz ere. Lan itzela, ekarpen esanguratsua izan da euskarara hori ekartzea. Baina paragrafo eder bat nahiko ulergaitz geratu zen. Erromatar armadan kontsignak (pasahitzak) nola erabiltzen ziren azaltzen duen pasarte historiko hau zen:\nGauerako kontsignaren pasabidea ziurtatzeko modua honako hau da: infanteriako eta zalditeriako klase bakoitzeko hamargarren kirtenetik, kalearen beheko muturrean kanpatuta dagoen kirtenetik, gizon bat aukeratzen da guardiatik kanporatua izateko, eta arratsaldero joaten da tribunako dendara, eta harengandik kontsigna jasotzen du – Egurrezko ohol bat da, bertan idatzirik hitz bat duena –. – Agur esan eta bere geletara itzultzean kontsignak eta ohola lekukoen aurrean pasatzen dizkio hurrengo mangoko komandanteari, eta honek, berriz, Denek gauza bera egiten dute lehen manikietara iristen den arte, tribunoen dendetatik gertu kanpatutakoak. Azken horiek taula eman behar diete tribunalei, ilundu baino lehen. Beraz, jaulkitako guztiak itzuliak badira, tribunoak badaki kontsigna maniki guztiei emana izan dela, eta guztiengandik pasatu dela berarengana itzultzeko bidean. Horietakoren bat falta bada, berehala ikertzen du, marken arabera badakielako zein alderditatik ez den taula itzuli, eta geldialdiaren arduradunak merezi duen zigorra jasotzen du.\nTestua euskaraz ondo eratuta dago, gainetik irakurrita ondo dagoela dirudi. Baina apur bat sakonduta, ondo ulertu nahi bada paragrafoaren esanahia, arazoak agertzen dira. Adibidez, manikiak azaltzen dira testuan. Zer dira maniki horiek? Ingelesezko jatorrizko testura joanda:\nIngelesezko testuan ez dago maniki bezalakorik, hor maniple azaltzen da, Wikipediako estekarekin gainera, esteka horrek euskarazko manipulo artikulura eramaten gaitu, erromatarrek soldadu multzoak antolatzeko erabiltzen zuten unitate bat zena. Ingelesezko paragrafoan bost aldiz azaltzen zen maniple, baina euskarazko itzulpenean hiru modu desberdinetara itzuli da: kirten, mango eta maniki. Ederra zorabioa! Antzekoa gertatu tribune hitzarekin, soldaduen nagusia dena euskaraz tribunoa da, baina testuan itzuli izan da tribuna (tribunoaren denda –> tribunako denda) eta tribunal moduan ere (taula eman behar diete tribunoei –> taula eman behar diete tribunalei). Horixe, ederra zorabioa, hori irakurrita hartu duguna! Ulertzerik ez badago… zuzendu egin beharko da. Ziur oraindik hobekuntzarik onartuko duela, baina apur bat ulergarriago honela geratu da paragrafoa:\nGauerako kontsignaren pasabidea ziurtatzeko modua honako hau da: infanteriako eta zalditeriako klase bakoitzeko hamargarren unitatetik (manipulotik), kalearen beheko muturrean kanpatuta dagoen manipulotik, gizon bat aukeratzen da guardia-zerbitzutik salbuetsia izateko, eta arratsaldero joaten da tribunoaren dendara, eta harengandik kontsigna bat jasotzen du — hitz bat idatzirik duen egurrezko ohol bat dena—. Agur esan eta bere geletara itzultzean kontsigna eta ohola lekukoen aurrean pasatzen dizkio hurrengo manipuloko komandanteari, eta honek berriro hurrengokoari, Denek gauza bera egiten dute lehen manipuloetara iristen den arte, tribunoaren dendatik gertu kanpatutakoak. Azken horiek taula eman behar diote tribunoari, ilundu baino lehen. Beraz, jaulkitako guztiak itzuliak badira, tribunoak badaki kontsigna manipulo guztiei emana izan dela, eta guztiengandik pasatu dela berarengana itzultzeko bidean. Horietakoren bat falta bada, berehala ikertzen du, marken arabera badakielako zein alderditatik ez den taula itzuli, eta gelditzearen arduradunak merezi duen zigorra jasotzen du.\nKontua da 50 minutu behar izan direla zuzenketa hori egiteko. Irakasleak (edo wikilariak) egindako zuzentze-lana txikia izan dela dirudi, egin duen karaktere-gehikuntza ikusita bederen (ia ordubete 348 karaktere bakarrik gehitzeko). Merezi izan du, bai, orain dezente hobeto ulertzen da, baina argitaratu den itzulpen hura gordin-gordina izanik denbora eta lan asko behar izan da zuzentzeko.\nOndorioz, asumitu behar dugu itzulpen automatikoa erabiliz gero erantzukizun handia hartzen dugula, gero testu hori ondo orrazteko, ulergarri eta atsegin bihurtzeko. Itzulpen automatikoa tresna itzela da; askoz artikulu gehiago, testu-eduki askoz handiagoak ekartzen ari gara Wikipediara eta erraztasun handiagoarekin; baina, kontuz, itzulpen automatikoa erabili eta gero… ‘giza zuzenketa’ behar da.


Errenteriako LGTBI+ Mahaia aurkezteko Kabaret Festa - Noticias de Gipuzkoa\nErrenteriako LGTBI+ Mahaia aurkezteko Kabaret Festa\naitziber muga 14.02.2020 | 06:21\nLGTBI+ Mahaiko ordezkariak, partaideak eta Iñaki Queralt zinegotzia aurkezpenean. Argazkia: N.G.\nLGTBI+ Mahaiko ordezkariak, partaideak eta Iñaki Queralt zinegotzia aurkezpenean.\nErrenteria - Errenteriako LGTBI+ Mahaiaren inguruan orain arte egin den lana sozializatzeko eta taldea bera jendaurrean aurkezteko Kabaret Festa formatuko ekitaldia antolatzea erabaki da. Izan ere, diagnostiko horretan agertzen diren proposamenen artean LGTBI+ pertsonei eta gainerako biztanleei partekatutako topaguneak eta gozamen guneak eskaintzea da.\nGauzak horrela, gaurko eguna, San Balentin, aukeratu dute festa egiteko "amodio erromantikoaren ikurretako batekin puskatzeko asmoz eta pertsonen arteko harreman afektiboetan aukera askoz ere zabalagoa dagoela adierazteko", azaldu zuten antolatzaileek aste honetan burututako aurkezpenean.\nNerea Izagirrek gidatuko duen ekitaldia Bazen Behin Clown taldearen Sexijentziaz askatuz ikuskizunarekin hasiko da. Jarraian, Eneko Gilek egun honetarako espreski prestatutako dantza pieza aurkeztuko du. Ondoren, Yogurinha Borovaren txanda izango da eta, besteak beste, Sentipenak askatu abestia aurkeztuko du. Azkenik, Dj2ttor djak musika ipiniko du. Ekitaldiak gauerdira bitarte iraungo du.\nFestaren aurkezpenean, LGTBI+ politiken udal arduradun politikoa den Iñaki Queraltek azaldu zuen Errenteriako LGTBI+ pertsonen errealitateei buruzko diagnostikoa aintzat hartuta, ekintza-plana zehazteko eta garatzeko konpromisoa hartu duela Udalak. "Horretarako diagnostikoan proposatzen diren ekin-tzetatik abiatuta eta heteroarauetan zentratzen ez diren politika publikoak garatzea izango dugu xede", esan zuen.\nBeraz, helburu horrekin, 2019-2023 Agintaldi Planean ildo propioa izango du LGTBI+ pertsonen ekintza plana garatzeak eta lehendabiziko aldiz, aurtengo udal aurrekontuetan partida bat onartu da estrategia berri horiek sortzeko.\nKukaik tailerrak eta ikuskizunak antolatu ditu.


Garaipena WECen hitzarmenaren negoziazioan | LAB SINDIKATUA\nIndustria Metalgintza Garaipena WECen hitzarmenaren negoziazioan\nIa bi aste iraun duen grebari eta borrokari esker, hitzarmena berritua izan da.\nLehenik eta behin, langileria zoriondu nahi dugu borrokarako erakutsi duten grina eta gogoagatik. Bagenekien grebara joateak zer suposatzen zuen, eta mantendutako jarrerak indarberrituta amaitzea ekarri digu. LAB-etik uste dugu sinatutako hitzarmena ona dela, duina dela. Badakigu ere langileen artean iritzi ezberdinak egongo direla, batzuk gustura egongo direlarik eta beste batzuk ez hainbeste. Baina zintzoki esan dezakegu hitzarmen justua dela uste dugula, kolektiboki lortu diren hobekuntzez gain, lantokian dauden postu ahulenak indartzen dituelako. Laburtzen, hauxe da denon artean lortutakoa lortutakoa:\n•\tAurreko hitzarmenetik abiatzen gara. Ez dugu pausu bakar bat atzera eman, eta duela urtebete baino hitzarmen hobea dugu.\n•\tSoldata igoerei dagokionez, 2018rako %2,5-eko igoera jaso da, eta datozen 3 urtetarako KPI+%0,5-eko igoerak. Gure soldata gaurkotzeaz gain, eros-ahalmena mantenduko eta hobetuko dugu.\n•\tPLUS-ak ere hobetu dira. Gaueko plusa 12,28€tik 16€ra pasa da, eta toxikoei dagokienez, 4,5€tik 5€ra. Gainera, berauek ere eguneratuko dira hurrengo urteetarako jasotako igoerekin bat.\n•\tKategorietan, benetan zaila izan da adostasunera iristea. Azkenean, langileok esan diguzuenari jaramon, kategoria baxuenak hobetu ditugu eta gainerakoa guztion artean banatu dugu egoera bera desblokeatu arte.\n•\tJardunaldian ere hobekuntza nabarmena lortu dugu, norberak hartzeko 2 egun gehigarri adostu ditugularik. Langileok aspalditik genuen aldarrikapen bat bete dugu. Gainera, musulman kolektiboak Ramadan garaian bere deskantsua nola kudeatu berrikusi ahal izango du.\n•\tLaneko arropa garbiketa langile guztientzat izango da, gure etxeko garbigailuan arropa garbitu beharko ez dugularik.\n•\tLan erreformatik babesteko klausulak berritu dira, aurrera-eragin mugagabea duelarik. Hau da, beste hitzarmen bat sinatu arte honakoa aplikatzen jarraituko da.\nBerriro ere, LAB-ek argi du hitzarmen hau ezinezkoa izango zela borroka gabe. Gogorra izan den arren, pena merezi izan du, eta kalean egon diren horiei guztiei esker, mobilizazioetan parte hartu duten herritarrei esker, eta bereziki langile konprometitu eta borrokalariei esker lortu dugu. Finean, zuei esker!!\nHonelako egunetan beharrezkoa da egindakoaren goraipamena burutzea, langile antolatu, konprometitu eta borrokarako prest daudenak izango direlako patronalaren amaigabeko gosea geldiaraziko dutenak. Egoera hobetu dela behin eta berriro esaten diguten arren, langileon baldintzetan ezer gutxi hobetu da, eta prekarietatea kronifikatzeko arriskuan gaude.\nOrain, sinatutakoa betetzen dela ziurtatu beharra dugu. Honetaz gain, edonolako galdera, zalantza, argipen edota bestelakorik behar izan ezkero, jarri gurekin harremanetan eta laguntzen saiatuko gara. Eta nola ez, nolabaiteko iradokizun edo salaketarik izan ezkero, zuen esanetara gaude ere. Denon ardura delako!


Kilkirra eta roulottea | Joxemari Iturralde\nKilkir erdi euskaldun erdi amerikarra da. Ipar Amerikatik etorri da Euskal Herrira, hemengo lurralde eta bizitza zuzenean ezagutzeko. Ingeleseko klaseak irakatsiz irabaziko du estreina ogibidea, geroago lanbide hori bertan behera utzi eta Roulottea bihurtuko du etxe. Roulottea lagun, Euskal Herriko errepideak zeharkatuko ditu, han eta hemen geldialdi lasaiago edo zalapartatsuagoak eginez. Azkenik, kilkirrari ere bere kir-kirra isilarazteko unea iristen zaion bezala, eleberri honetako protagonistari ere, gogoz kontra bada ere, roulottea uzteko sasoia iritsi zitzaion. Gatazka politikoaren zurrunbiloak bere baitan birrinduko ditu roulottea eta bidaiaria. Francoren heriotzarekin abiatzen da eleberria, eta transizio garaiaren gatazka eta urduritasun guztien lekuko bihurtuko da eleberri honetako pertsonaia. Beharbada horregatixe gertatzen da pasaporte amerikarra duen protagonista hori hain desatsegina hemengo autoritatearentzat.


Qatar 2022rako sailkapen fasea\nAlemaniako jokalariak Müllrrek Liechtensteini sartutako gol bat ospatzen. Argazkia: EFE\nOstegunean, azaroaren 11n, 2022ko Munduko Txapelketarako sailkapen faseko hamar partida jokatu dira. Alemaniak, Kroaziak, Errusiak eta Ipar Mazedoniak erakustaldiak eman dituzte, eta aipagarriak dira Espainiaren garaipena eta Suediaren porrota.\nMunduko Txapelketarako sailkatuta dagoen Alemaniak mendean hartu du Liechtenstein (9-0), eta J multzoko liderra da 24 punturekin. Multzo honetan, Ipar Mazedonia aise nagusitu zaio Armeniari (0-5). Mazedoniarrak bigarren sailkatu dira, 15 punturekin. Bestalde, Errumaniak berdindu egin du Islandiaren aurka (0-0), eta errumaniarrak hirugarren postuan daude, 14 punturekin. Azken jardunaldian, Ipar Mazedoniak eta Errumaniak bigarren aukerarako txartela eskuratzea izango dute helburu, Islandia eta Liechtenstein aurkari dituztela, hurrenez hurren.\nH multzoan, Errusiak mendean hartu du Zipre (6-0) eta Kroazia nagusi izan da Maltaren aurka (1-7). Errusiarrak dira lidergoan (22 puntu), eta kroaziarrak bigarren (20 puntu). Fase honetako azken jardunaldian, azaroaren 14an, Kroazia eta Errusia elkarren aurka ariko dira, eta Munduko Txapelketarako txartela izango dute jokoan. Multzo honetan, Eslovakiak (11 puntu) eta Esloveniak (11 puntu) 2-2 berdindu dute.\nEspainiak irabazi egin dio Greziari (0-1) eta B multzoko liderra da (16 puntu). Bigarrenak, Suediak (15 puntu), galdu egin du Georgiaren aurka (2-0). Espainiarrek eta suediarrek elkarren aurka jokatuko dute azaroaren 14an, Sevillan, eta hor ikusiko da bietako zein sailkatuko den Munduko Txapelketara.\nA multzoan, Portugalek berdindu egin du Irlandaren kontra (0-0), baina sailkapeneko lehen postuan kokatu da, 17 punturekin. Bigarrenak (Serbia) ere, 17 puntu ditu. Portugalek eta Serbiak indarrak neurtuko dituzte igandean, eta Qatarrerako sailkapena izango dute helburu. Multzo honetako beste partidan, Luxenburgok irabazi egin dio Azerbaijani (1-3).


UPTEK, fabrikazio aurreratu eta digitalerako StartUP-en elkarte berria - SPRI\nGrupo SPRI » Up-euskadi » UPTEK, fabrikazio aurreratu eta digitalerako StartUP-en elkarte berria\nUPTEK, fabrikazio aurreratu eta digitalerako oinarri teknologikoko enpresen eta startup-en Espainiako Elkartea, joan den uztailaren 17an sortu zen industria aurreratu eta digitalerako produktuak eta zerbitzuak sortzera bideratuta dauden empresa berriak eta oinarri teknokogikokoak ordezkatzeko eta taldekatzeko.\nUPTEK, AFM Clusterrearen ekimen berria da, Espainian fabrikazio aurreratuaren eta digitalaren interesak ordezkatzen dituen erakundea. AFM Clusterra, bost industria-elkartek osatua, 500 enpresa baino gehiago biltzen ditu, 16.500 pertsona baino gehiagori lana ematen dietenak eta 3.000 milioi euro baino gehiago fakturatzen dutenak.\nElkarte berria, oinarri teknologikoko enpresen eta startup-en lehiakortasunari eragiten dioten esparru guztietan garapena sustatzeko eta AFM Cluster barruan ordezkatutako gainerako industriekin sinergiak eta topaketak abian jartzeko helburuarekin sortu da. Hauek makina-erreminta, fabrikazio gehigarria eta 3D, mekanizazioa eta eraldaketa metalmekanikoa, esku-erreminta eta industria-hornidura industriekin dira.\nUPTEK-en bazkide sortzaileen artean, AFM-az gain, Codesyntax, Danobatgroup, Diversius, Fagor Arrasate, Fagor Automation, Ibarmia, Innovae, Irisbond, Juaristi, Loire Gestamp, Skootic, Vixion eta Wimbitek enpresak daude. Elkartea, bere diseinua eta sorkuntzarako UP! Euskadiren laguntza izan du, BIC Gipuzkoaren bitartez, eta industria aurreratuarentzako eta digitalerako produktuak edo aplikazioak garatzen dituzten oinarri teknologiko eta startup guztientzat irekita dago, edozein unetan, UPTEKri atxikitzea eska dezaketenak.\nUPTEK enpresaren kudeaketa AFMeko talde profesionalean oinarritzen da, bere kideen arteko lankidetza eta kontaktua sustatzeaz gainera, nazioarteatzea, teknologia, komunikazio eta pertsonen arloak barne hartzen dituena, eta bere egoitza Gipuzkoako Parke Zientifikoan kokatzen dena.\nElkarte berriak talentu berriaz eta ideia berritzailetaz baliatzeko kanal bat eskeiniko die AFM Clusterreko enpresa guztiei eta ekintzailetzaren mundura hurbiltzeko aukera emango die, digitalizazio industrialarekin lotutako negozio eta dibertsifikazio lerro berriak lortzeko. Oinarri teknologikoko enpresek, gainera, enpresa industrial aurreratuekin erlazionatu, ezagutu eta elkarreraginean jardun ahal izango dute, bere produktu eta zerbitzuak eskaini, garatu eta moldatu ahal izateko.\n2020ko Makina Erremintaren Bienala aurkeztu dute Hannoverreko EMO azokan...\nSPRI Taldeak Mexikoko ordezkaritza bati eman dio ezagutzera 4.0 industriako estr...\nGaraia-Lan, el espacio que integrará educación, emprendimiento y empresa...\nArtezketa arloko soluzio zehatzagoak, fidagarriagoak eta moldaerrazagoak...\nBizkaia Open Futurek startupei zuzendutako bizkortze komertzialeko programa abia...\nZárate-Mateok finantza-merkaturako robot inbertsiogileak sortu ditu...\nInplantalariak zerbitzuaren soluzioen Katalogo berriak euskal mikroETEen Eraldak...\nGaitasunak, Euskal Autonomia Erkidegoko Lehiakortasunari buruzko 2019ko biltzarr...


Lehenengo bat, gero beste bat… Ahalegina banatuta, errazago iristen da helmugara”.\nLABORAL Kutxa Euskadi emakumezkoen taldea\n*Multiaseguru kontuak aseguru-polizen primak geroratzeko aukera ematen du: hileko 12 kuota berdinetan ordain daitezke. Kuota horiei ez zaie ez interesik ez komisio gehigarririk aplikatuko. Horrenbestez, UTBa % 0koa izango da. Aseguru-polizak, kontratatzeko unean edo berritzeko unean lotu ahalko zaizkio Multiaseguru kontuari. Multiaseguru kontua kreditu-txartel birtualen modalitate bat da, eta beherago zehazten diren aseguru- polizen primak ordaintzeko soilik erabil daiteke. Kreditu-txartel birtual hori eman ala ez Entitateak erabaki beharko du, bere arrisku-politikaren arabera. Caja Laboral BancaSegurosek bitartekoturiko Seguros Lagun Aro SAren eta Seguros Lagun Aro Vida SAren polizen primak geroratzeko soilik erabil daiteke Multiaseguru kontua. Informazio gehiago jasotzeko, ikusi Multiaseguru kontuaren fitxa zabaldua. Adibidez: 12 hilabetetan % 0ko urteko interes-tasa nominalean ordaintzeko 600 €-ko poliza batean, zor den zenbateko osoa 600 €-koa izango da, eta 50 euroko hileko kuotatan ordainduko da. Hortaz, UTBa % 0koa izango da. Informazio gehiago hemen. Aseguru honen bitartekaria Caja Laboral Bancaseguros SLU da, banka-aseguruetako operadore lotetsia. Administrazio Erregistro Berezian inskribatuta dago, OV-0072 klabearekin. Arriskuaren aseguratzaileak: Seguros Lagun Aro SA eta Seguros Lagun Aro Vida SA. Erantzukizun zibila eta finantza-ahalmena estalita dituzte, indarrean dagoen legeriaren arabera. Gainerako aseguratzaileak ikusteko, kontsultatu hemen: aseguruak.laboralkutxa.com


AURKEZPENA | armonika-enea\nNire ama Matxinbentarra zen, Ixuola baserrikoa. Matxinbenta gipuzkoako lau udalerrien artean banaturik dugu: Beasain, Azpeitia, Ezkio eta Itsaso.\nNire amak, amamak emandako armonika jotzen zuen, bere anaiak ere jotzen zuen eta egun batez niri oparitu zidan.\nNiri ez zidan berak erakutsi, nik nire kabuz ikasi nuen , ez dakit nola. Jende asko dago, musikarako belarria duena eta armonika jotzen dakiena.\nBeraz, hain erraza izanik, zergaitik ez erabili ikastolan?\nHorrela hasi nintzen armonika irakasten EGAPE ikastolan. Urte mordoa daramat armonika lantzen, 1980 urtetik gutxigorabehera. Musika arlorako oso instrumentu aproposa da, polita eta jotzen erraza (Ondo jotzea beste gauza bat da). Harrigarria eta askorentzat eta sineskaitza badirudi ere, bost minututan, edozein ikasle, kanta bat jotzeko gai izaten da.\nPentsa dezakezue nolakoak izaten diren bigarren hiruileko klaseak ikastolan eta inguru guztietan, EROMENA. Ordu eta leku guztietan bere armonikarekin jo eta ke.\nBosgarren mailan hasten naiz kolorezko HONNER armonika batekin (Speedy). Hirugarren hiruilekoan berriz, BLUSEKO armonikara pasatzen gara.\nMusikarako "belarria" edo dohaia duten ikasleak, edozein kanta jotzeko gai izaten dira gu baino hobeto.\nZERGAITIK DA HAIN ERRAZA\nTxirularekin hasten garenean bilakaera oso mantxoa izaten da. SI,LA,SOL... bi urte inguru behar izaten dituzte nota guztiak ikasteko. Sikomotrizitate fina baina finagoa behar izaten dute, txirularen zuloetan zirrikitu txikiren bat utziz gero...\nARMONIKAREKIN bi aldagai izan behar ditugu kontuan, haizea bota, haizea hartu. Horrekin asmatuz gero...ia nahikoa.\nHaizea hiru lehen zuloetan botaz gero DO MI SOL , DOREN akordea entzungo dugu.\nHaizea hartzen badugu RE FA LA, FAREN akordea.\nDisonantzia gutxi beraz..\nBAINA IRAKASLEAK EZ BADU DOMINATZEN INSTRUMENTUA...\nNire ustez irakasleak ez du beldurrik izan behar, ez da nahitaezkoa maila handia izatea. Gu ere oinarrizko gauzak jotzeko gai besterik ez gara. Gero norbaitek sakondu nahiko balu...bejondeiola.\nTXIKIENEKIN ESPERIMENTATZEN H.H. eta lehen zikloa\nAurten beste pauso bat eman dugu. Txikienek musika lengoaia lantzen dutenean, lehenbaitlehen instrumentu bat jo nahi izaten dute. Perkusiozko instrumentuak jotzea posible da, baina instrumentu melodikoak?\nTxirularekin hasi aurretik, notak ikasten ari direnean, zergaitik ezin dute instrumentu batekin esperimentatu?\nBa ARMONIKAK aukera hori ematen digu.\nHaur hezkuntzan lengoaiarekin hasten direnez PENTAGRAMA ENEAREKIN, irakurketa jolas moduan lantzen dugu. L:H:ko lehen zikloan beste hainbeste.\nKOLOREZKOA L.H.eta BLUESEKOA DBH\nKantu errazekin hasiko gara KOLOREZKO armonikarekin.\nBLUESEKOAREKIN ere jo daitezke doinu horiek.\nEGAPE IKASTOLAKOIKASLEAK ARMONIKAJOTZEN\n2015ean egina marizulo.blogspot.com.es


Irekia Eusko Jaurlaritza - Gobierno Vasco :: Txomin Enean (Donostia-San Sebastián) alokatzeko ehun etxebizitza baino gehiago eraikitzeko lurzorua erostea eta Sestaon ordezko bizitokia emateko 10 etxebizitza eskuratzea (Gobernu Bilera 2017-11-21)\nTxomin Enean (Donostia-San Sebastián)…\nIngurumen, Lurralde Plangintza eta Ingurumen Sailak Donostiako Txomin Enea auzoan 9.000 metro koadroko lur-zatia erosiko du; bertan, erabilera lagatzeko kooperatiben modalitatearen bidez alokatzeko ehun etxebizitza baino gehiago eraiki ahalko dira. Horrela aurreikusten da gaur Gobernu Kontseiluak onetsitako akordioan; bertan, erosteko eragiketa hori baimentzen da, 3.720.000 euroan.\nSailak alokatzeko etxebizitza publikoa izateko lurzorua hartzeko duen politikari dagokio erosketa. Kasu zehatz horretan, lur-zatia erabilera lagatzeko kooperatiben modalitatearen bidez 116 pisu arte sustatzeko baliatuko da, kontuan hartuta figura hori 2015eko Etxebizitza Legean aurreikusten dela. Formula horren ondorioz, kooperatiba sustatzaileek BOE etxebizitzaren jabetza dute horiek eraikitzen direnean; beraz, bazkideak erabiltzeko eskubidea baino ez du, eta hura erabiltzeko hileko errenta edo kanona ordaintzen du.\n2018an, Etxebizitza Sailak proiektu berri hori garatzeko kooperatibak hautatzeko lehiaketa publikoa irekiko du.\n10 etxebizitza erostea Sestaoko Arkuaren Etxean\nBestalde, Gobernu Kontseiluak baimena eman du Etxebizitza Sailak Sestaon, Txabarri kalean, Arkuaren Etxea izenez ezagutzen den ehun urteko higiezineko 47 pisutatik hamar erosteko; oraintsu amaitu dira osorik birgaitzeko lanak. Sestao Berri sozietate publikoak –ehuneko berrogeita hamarrean eratzen dute Eusko Jaurlaritzak eta udalerriko udalak– diseinatu eta gauzatu ditu lanak, eta EBren finantzaketa ere izan du, EU-GUGLE proiektuaren bidez. Proiektu horren bidez, eraikin berrituak efizientzia energetiko handiz hornitu nahi dira.\nHamar etxebizitza horiek 1.164.805,13 euroan erosi dira, eta, horren bidez, helburu bikoitza bete nahi da: alde batetik, Etxebizitza Sailaren biziegirako parke publikoa areagotzea, epe ertainera; eta, bestetik, Txabarri-El Sol auzoan edo Sestaoko beste gune batzuetan egiten diren hiri-birgaitzeko eragiketei bide ematea eta horiek arintzea eta, horrela, horien eraginpean dauden familiei aldi baterako ordezko bizitokia eman ahal izatea.\nJaurlaritzak lehendabiziko 26 etxebizitzak laga ditu, Urumea ibaia birbideratzeko lanek eragindako pertsonentzat


Landare Osasuna - Landare-osasunerako produktuen erabilera. Ikastaroak eta txartelak. - Bizkaia.Eus\nLandare-osasunerako produktuen erabilera. Ikastaroak eta txartelak.\nPRODUKTU FITOSANITARIOAK IRAUNKORTASUNEZ ERABILTZEARI BURUZKO ARAUTEGIA\n1311/2012 Errege Dekretuak, irailaren 14koak, produktu fitosanitarioen erabilera iraunkorra lortzeko jarduera esparrua zehazten du. Aipatu errege dekretuak 2009/128/CE EBren zuzentaraua irauli du, baita fitosanitarioak merkaturatu eta erabiltzearen arloetan landare osasunari buruzko 43/2002 Legea garatu ere. Helburu hauek lortu nahi dira:\nGiza osasunerako eta ingurumenerako pestiziden arriskuak murriztea.\nIzurrien kudeaketa integratua eta hautazko teknikak sustatzea eta, bide batez, metodo kimikoak minimizatzea.\nAraudi hau nekazaritzaren eremuan (nekazaritzaren eta basogintzaren ekoizpen primarioa) eta nekazaritzari ez dagokionean (berdeguneak, zerbitzu sareak, biltegiak…) jarduera fitosanitario guztiei aplikatzen zaie.\nIzurrien kudeaketa integratua (IKI)\n2014ko urtarrilaren 1etik aurrera ustiategietan halabeharrez izurrien kudeaketa integratuari (IKI) buruzko printzipio orokorrak jarraitu behar dira eta aholkulari baten ikuskaritzapean egin behar da, produktu fitosanitario gutxi erabiltzen dituztenen kasuan izan ezik. Nekazaritza ekologikoaren, ekoizpen integratuen edo ATRIA izenekoen barruan dauden ustiategiek jada baldintza hori betetzen dute.\nAholkularia egiaztatua egongo da eta Ministerioak argitaratu ostean, bere kudeaketa laboreen gida jakinetan (http://www.mapama.gob.es/es/agricultura/temas/sanidad-vegetal/productos-fitosanitarios/guias-gestion-plagas/) oinarrituko da. Horrez gain, izurrien kudeaketa integraturako aholkularitza dokumentazioan islatuko da.\n2013ko urtarrilaren 1etik aurrera nekazaritza ustiategi bakoitzak ustiapen koadernoa (http://www.euskadi.eus/cuaderno-de-explotacion/web01-a2nekabe/es/) tratamendu fitosanitarioen erregistroan eguneratua mantenduko du eta egindako tratamendu fitosanitario guztiak idatziko ditu. Koadernoaz gain, gutxienez 3 urtez aholkularitza fitosanitarioari buruzko informazio guztia kontserbatuko da, tratamendu fitosanitarioetarako ekipoen ikuskaritza ziurtagiriekin, fakturekin eta koadernoan islatutako idazpenen gainerako agiriekin batera eta, bidezkoa bada, produktu fitosanitarioen hondakinen analisiari buruzko emaitzak gehituko dira.\nErabiltzaile profesional eta saltzaileen prestakuntza\n2015eko azaroaren 26tik aurrera erabiltzaile profesional eta saltzaile guztiek produktu fitosanitarioen erabiltzaile-txartela izan beharko dute, beren prestakuntza egiaztatzeko.\nOinarrizko maila: 25 ordu\nErabiltzaile profesional guztiak\nMaila gaitua: 60 ordu\nErabiltzaile profesional guztiak, bere kargura langileak badituzte eta produktu fitosanitarioen saltzaileak.\nProduktu toxiko, oso toxikoetarako.\nPrestakuntza Derioko Nekazaritza Eskolan egingo da HAZI fundazioaren bitartez, web orria: http://www.hazi.es/es/formacion.html edo Eusko Jaurlaritzak baimendutako beste enpresa batzuk.\n2015eko azaroaren 26tik aurrera ezinbestez fitosanitarioak erosteko txartela behar da, horiek erabilera profesionalerako badira eta informatikoki erregistratuko da. Erabiltzaile ez-profesionalek bakarrik toxikotasun txikia duten produktu baimenduak eros ditzakete 500 g/ml-ko ontzietan. Ezingo dituzte erabilera profesionalerako produktuak erosi.\nProduktu fitosanitarioekin egindako transakzioen erregistroa\nProduktu fitosanitarioen ekoizleek eta banatzaileek horiekin egindako eragiketa guztiak erregistratu beharko dituzte, produktu fitosanitarioekin gauzatutako transakzioen erregistroan (ekoizleak eta banatzaileak) ageriko dira datu guztiak idatziak. Modu berean, produktu fitosanitarioen aplikatzaileek horiek hirugarrenei aplikatzen badizkiete, produktu fitosanitarioekin gauzatutako transakzioen erregistroan (aplikatzaileak) datu guztiak idatziko dituzte. Zeregin bera izango dute zerbitzu horiek eskaintzen dituzten enpresek.\nEkoizleen eta Operadoreen Erregistro Ofiziala (EOEO)\nBai produktu fitosanitarioen fabrikazio eta salmentarekin zerikusia duten enpresak, bai tratamendu enpresak, aholkulariak eta erabiltzaile profesionalak Ekoizleen eta Operadoreen Erregistro Ofizialean (EOEO) inskribatuak egongo dira. Nolanahi ere, horrek lau sektore ditu:\nIzena emateko eskabideak\nProduktu fitosanitarioen manipulazioa\nProduktu fitosanitarioen manipulazioa, garraioa eta biltegiratzea arautzen da, baita ontziena eta horien hondarrena ere. Ontzien kasuan, nekazariak bilketa puntuan (Karrantza, Harana, Gueñes, Santurtzi, Derio, Mungia, Gernika, Durango, Markina eta Igorreko garbiguneak) ontziak emateari buruzko frogagiria mantenduko du.\nIngurumena babesteko neurriak\nIngurumena eta edateko ura babesteari buruzko alderdiak aurrez ikusten dira eta zona berezietan (habitatak eta espezieak babestu behar diren eremuetan eta espezie urtarrak babesteko eremuetan) arriskuak murrizteko alderdiak ere bai.\nAireko aplikazioak debekatzea\nOro har, aireko aplikazioak debekatuak daude eta kasu berezietan egingo dira, Bizkaiko Foru Aldundiak baimenduz gero.\nNekazaritzakoa ez den eremua\nNekazaritzatik at, hala nola, parke eta lorategietan, familia baratzeetan, zerbitzu sareetan, industria guneetan eta bestelakoetan produktu fitosanitarioen erabilera arautzen da. Erabilera profesionala nahiz ez-profesionala arautzen da.\nAplikazio ekipo guztiak 2016ko azaroaren 26a baino lehen ikuskatuak egongo dira.\nOndoren, 5 urtez behin ikuskatuko dira eta 2020. urteaz gero hiru urtez behin.\n1702/2011 Errege Dekretuak, azaroaren 18koak, produktu fitosanitarioak aplikatzeko ekipoen aldizkako ikuskapenei buruzkoak, eta Nekazaritzako diputatuaren apirilaren 30eko 2158/2014 Foru Aginduak, Bizkaian ekipo horien ikuskapenak arautzen dituzte. Horretarako, aplikazio fitosanitariorako ekipoak ikuskapena egin baino lehen Nekazaritza Makineriaren Erregistro Ofizialean (NMEO) inskribatuko dira.\nBizkaian, Iraunkortasuna eta Ingurune Naturala Zaintzeko Sailaren mendeko Nekazaritza Zerbitzuak Fitosanitarioen Aplikazio Ekipoen Azterketa Teknikoa (FAEAT) sortu du eta ikuskapenez arduratuko da.\nHelbidea: Lehendakari Aguirre etorbidea, 9. -4. esk. -48014 Bilbo\nTel.: 94 406 68 64; 94 406 68 69; 94406 68 70; 94 406 68 47\nFaxa: 94 406 68 21\nHelbide elektronikoa: www.bizkaia.eus/laguntzaile-nekazaritza\nWeb orria: Landare Osasuna - Ohar fitosanitarioak\nDerioko Nekazaritza Eskola:\nHelbidea: Berreaga, 5.- 48160 Derio (Bizkaia)\nTel.: 94 454 14 21\nFaxa: 94 454 01 62\nHelbide elektronikoa: fpederio@hazi.es\nWeb orria: http://www.hazi.es/es/formacion.html\nNekazaritza eta Arrantza, Elikadura eta Ingurumen Ministerioa (NAEIM):\nNekazaritza eta Arrantza, Elikadura eta Ingurumen Ministerioa (NAEIM): Uso sostenible de productos fitosanitarios - Medios de defensa fitosanitaria - Sanidad vegetal - Agricultura - magrama.es


Eskişehir-en, ikasleek tranbiaren inguruko liburuak irakurri zituzten eta opariak eman zizkieten herritarrei - RayHaber\nHasieraTURKEYCentral Anatolia Region26 EskisehirEskişehir-en, ikasleek tranbiaren inguruko liburuak irakurri zituzten eta opariak eman zizkieten herritarrei\n08 / 10 / 2019 Levent Elmastaş 26 Eskisehir, Central Anatolia Region, RAILWAY, GENERAL, KENTİÇİ Rail Systems, GOIBURUKO, TURKEY, tranbia 0\nEskisehir-eko ikasleek tranbiaren liburua irakurri zuten herritarrei oparia eman zieten\nEskişehir Metropolitan Udalerriak eta Özel Çağdaş Eskolak elkarlanean antolatutako erantzukizun sozialaren proiektuaren barruan, 42 ikasleek tranbien inguruko liburuak irakurri dituzte "Irakurtzea ekintza modernoa" da. Garraio publikoan liburuak irakurtzeko ohitura eman nahian horrelako proiektu bat gauzatu nahi duten ikasleek, tranbiarekin bidaiatzen duten bidaiariei irakurri zizkieten liburuak aurkeztu zizkieten oharrekin.\nMetropolitan Udalerriak, duela gutxi tranbiaren gaineko gizarte erantzukizunerako proiektuak sinatu ditu Furya Elkartearekin, beste proiektu bat gauzatu du eskola garaikide pribatuekin. N Irakurtzea ekintza garaikidea da ”lelopean 42 ikasleak liburuak irakurtzen, herritarrek autoan irakurtzen dituzten liburuetan idatzitako oharrak. Ikasleek, liburuak irakurtzeak jendearen horizontea argitzen duela adierazi zuten, proiektu honekin garraio publikoan liburuak irakurtzeko ohitura eman nahi zitzaiela adierazi zuten.\nİsmail Samur-ek, Garaikideko Ikastetxe pribatuen Zientzia eta Anatoliako Batxilergoko zuzendariak, adierazi du bere ikasleekin harro dagoela horrelako proiektua gauzatzeagatik. Hala ere, gure herrian liburuak irakurtzeko tasa oso baxua da. Batez ere garraio publikoan, jendeak denbora hori aprobetxatu dezake liburu batekin leku batetik bestera joateko. Gizarte erantzukizuneko proiektu bat ere gauzatu nahi genuen gure ikasleen laguntzarekin eta gure ikasleen ideiekin. Tranbian liburuak irakurri zituzten gure ikasleek liburuak oparitu zizkieten bidaiatzen ari ziren beste herritarrei. Liburua irakurri ondoren, beste norbaiti oparitzat emateko eskatu zioten. "\nIkasleak Irakeko liburuak İZBANen 30 / 04 / 2018 Aliağan, ikasleak İZBANen liburuak irakurriko dituzte “Giza gizakiak nonahi irakurtzen dituena, liburuak irakurtzeko ohiturak eta maitasuna erakusteko. Aliağa Barrutiko Hezkuntza Zuzendaritza Nazionalak esi Human Reads Everywhere "proiektu bat antolatu zuen ikasleei irakurketa ohiturak emateko eta liburuak maitasuna emanez. Lehen Hezkuntzako ikasleek kontzientzia sortu zuten İZBAN geltokian eta trenean liburuak irakurtzean. Ekitaldia 400eko ikasleek hartu zuten parte. Goizean, ikasleak eta irakasleek IZBAN geltokira joan ziren trena hasi arte, eta trena iritsi ondoren, bidaian zehar liburuak irakurri eta Menemen geldialdia egin zuten. Ikasleak liburuak irakurtzen ari dira, denbora mugikorrarekin edo tabletarekin bidaiatzen ez duten bitartean ...\n90 Ikasle Tranbiaren liburu bat irakurri 28 / 12 / 2014 90 Ikasleek Liburuak Tranbiari buruz irakurtzen dute: ANADOLU Gazte Elkartearen (AGD) Antalya Adarraren (DAG) adarraren 'Denborarik gabekoa eta Lekualdatutako Irakurketen' jardueraren barruan, 90eko ikasleek liburuak irakurtzen dituzte geldialdietan eta gero tranbiara. ikasten guztiak Turkia osoko ikastetxe desberdinetan egindako aldi berean jarduera esparruan 90 ikasleak, liburuak tranbia eta autobus geltoki batean irakurri. Tranbia liburuekin bidaiatuz, ikasleek herritarren interesa bizia ezagutu zuten. Ahmet Pişirici AGD Antalya Adarraren presidenteak adierazi du irakurketa liburuak sentsibilizatzeko 'Denborarik gabeko eta espazio ez diren irakurketak' izeneko jarduera antolatu zutela "Irakurketako taldeak ditugu eskola ertaineko eta batxilergorako. Gaur egun, irakurri duten gazteak\nSamsuneko eskola. Irakurri tranbiaren liburua 19 / 01 / 2015 Samsunen eskola bat Irakurri Tranbiaren liburuak: Irakurketa hedatzeko, Ayvacık Anatolian Multi-Program High School-ek liburu bat irakurtzeko jarduera tranbiaren inguruan antolatu zuen “irakurketa askatasuna özgür da. Ostegunean, Ayvacık Anatoliako anitzeko programako bigarren hezkuntzako 30eko ikasleekin tranbiaren gainean dagoena, "Rail is Free Leş from Rail System Station-etik irakurtzen da, tranbiaren liburuak irakurri dituzte. Ekitaldian parte hartu zuten Anatolian Anitzeko Programako High School Schooleko Muhammet Ali YILDIZ zuzendariarekin batera. Ikasleek eta irakasleek beharrezko arreta irakurtzen dute tranbia-bidaietan 1 ordu eta 10 minutuko iraupen luzeko bidaietan.\nIrakurri liburuak liburuak irakurtzeko 18 / 03 / 2015 Orga liburu bat irakurri zuten liburuak irakurtzeko arreta jartzeko: Hakki Altop Anatoliako Kayseri 11. Graduatuetako ikasleak Hezkuntza Nazionalaren Zuzendaritza Probintzialak ikasi zituen. Kayseri Hezkuntza Nazionaleko Probintzia Zuzendaritzak burututako 'Kayseri Reading' proiektuaren barruan, Hakkı Altop Anatolian High Schooleko ikasleek beste ekitaldi bat sinatu zuten. 11 klaseko ikasleek liburu bat irakurtzen dute tranbiaren bidez, hiriaren garraioarekin irakurtzeko liburuak aintzat hartzeko. Hakol Altop, Anatolian High School zuzendaria, Erol Gözingi, 30eko ikasleek parte hartu zuten jarduerari buruzko informazioa eman zuen, esan zuen katıl Kayseri-k X Project irakurtzen du.\nLiburuak herritarrei banatu zitzaien Kayseri Liburu Azokan 13 / 10 / 2017 14 Kayseri Udalerri Metropolitarrak eraiki beharko du 22-1 urrian. Liburuak herritarrei Kayseri Liburu Azokako tranbietan banatu zuten. Mustafa Çelik alkatea ere tranbia hartu eta herritarrei liburu azokara gonbidatu zituen. Çelik alkateak laguntza eskatu zion "Herriaren Ikasketak Başkan" -ri. Liburu Azoka baino lehen, Kayseri World Trade Center-eko Udalerri Metropolitarrak antolatuko duena, tranbia sartu da. Gauez, ibilgailu guztiek liburuak eta liburuxkak zituzten. Goizeko goizetik, bidaiariak bidaiariak agurtu zituzten tranbietan. Bidaiariak eskoletara edo lantokietara joan ziren banatutako liburuak irakurtzeko. Liburu Azoka egunean Gün\nIkasleak Irakeko liburuak İZBANen\n90 Ikasle Tranbiaren liburu bat irakurri\nSamsuneko eskola. Irakurri tranbiaren liburua\nSamsun OMÜk tranbiari buruzko liburuak banatzen ditu\nLiburu bat irakurtzen dute tranbia nostalgiko batean


CSICek txatartutako izarren tenperatura neurtzeko arazoa konpontzen du | Consumer\nCSICek txatartutako izarren tenperatura neurtzeko arazoa konpontzen du\nOrain arte erabilitako sistemak "desbideratze larriak" erregistratzen ditu, eta eredu zabalago batean sartu behar da\nEgilea: mediatrader 2011-ko abenduak 17\nAntonio Claret Andaluziako Astrofisika Institutuko ikertzaile batek (IAA-CSIC) argitu du txinatatutako izarren tenperatura neurtzeko arazoa. Horrek frogatzen du orain arte erabilitako sistemak -Zeipel-en teorema- “desbideratze larriak” erregistratzen dituela eta eredu zabalago batean sartu behar dela.\nIzar gehienek, biraketaren eta gas-izaeraren ondorioz, poloetan nolabaiteko harridura agertzen dute. Baina batzuek ia haustura-abiaduran biratzen dute —abiadura-muga hori gaindituz gero, izarra hautsi egingo litzateke literalki—, eta horrek eragiten du haren forma zehar-leuna izatea. Horregatik, tenperatura neurtzea ez da lan erraza.\nOrain arte, Edvard Hugo von Zeipel suediar astrofisikariak 1924an aurkeztu zuen teorema erabili da. Teorikoki frogatu zuen tenperatura proportzionala dela tokiko grabitatearekiko, zurrupatutako izar beroen kasuan (8.000 gradutik gorako tenperaturekin). Hala, “grabitate bidezko iluntzea” kontzeptua sartzen zuen, eta, horren ondorioz, txatar bihurtutako izar batean, poloetako tenperatura ekuatorekoa baino handiagoa da. Claretek adierazi duenez, “Zeipelek grabitatearen bidez iluntzeari eman zion balioa oso eztabaidatua izan da teorikoki, eta, duela gutxi, desbideratze garrantzitsuak agerian uzten dituzten behaketa-lanak argitaratu dira”.\nAutoreak adierazi du grabitate okerraren bidez iluntze-berretzaile bat aplikatzeak izarraren termodinamikaren zehaztapen akastuna dakarrela, eta horrek, aldi berean, argiaren, masaren eta adinaren balio okerrak lortzea dakarrela. Oso deformatutako izarren kasuetan oinarrituta eta energia garraiatzeko ekuazio landuagoei esker, Claretek von Zeipelen teoremaren mugak frogatu ditu, eta, aldi berean, balio teoriko berriak behaketakoekin bateratu ditu.\nFormalismo berri horrekin, grabitatez ilundu ziren izarrak barrutik atmosferara, eta ondorio garrantzitsua atera zen handik. “Von Zeipelen teorema izarraren eskualde sakonenetan bakarrik aplika daiteke, eta eredu berriaren kasu berezia da”, esan du Claretek. Hala ere, astrofisikariek kanpoko geruzak behatzen dituzte nahitaez, eta, beraz, eredu berri hori da izarraren funtsezko parametroak zehaztasunez zehazteko alternatiba zuzena. “Von Zeipel ez zen nahastu, osatu beharreko eredu bat garatu baitzuen. Kanpoko geruzetan huts egiten zuen, eta izar hotzei ere ez zitzaien aplikatzen; eredu teoriko berri honekin ebatzi da hori”, ondorioztatu du Claretek.\nerrotazio gravedad-eu izarrak luminosidad-eu zeipela\nEuropako Espazio Agentziak gure galaxiatik urruntzen den gas molekularraren ihesa detektatu du\nEguzkiaren antzeko izarren laurdenak Lurraren tamainako planeta bat eduki lezake gertu\nHiru astronomo amateurrek beste pulsar bakarti bat aurkitu dute Esne Bidean\nIzarrak sortzeko eremu emankor bat aurkitu dute unibertsoaren amaieran


Google-k bilaketen emaitzetan informazioa ezabatzeko aukera emango du — Gaztezulo\nGoogle-k bilaketen emaitzetan informazioa ezabatzeko aukera emango du\nGoogle-k bilaketen emaitzetan informazioa ezabatzeko aukera emango du Google-k tresna berri bat txertatuko du datu pertsonalen babeserako. https://www.gaztezulo.eus/albisteak/google-ek-bilaketen-emaitzetan-informazioa-ezabatzen-utziko-du https://www.gaztezulo.eus/albisteak/google-ek-bilaketen-emaitzetan-informazioa-ezabatzen-utziko-du/@@download/image/acastro_191014_1777_google_pixel_0004.0.0.jpg\nGoogle-k tresna berri bat txertatuko du datu pertsonalen babeserako.\nGoogle, bere erabiltzaileei, informazio pertsonala ezabatzeko aukera eskaintzeko lanean dabil. Aukera interesgarria izan liteke, erabiltzaileei euren datu eta informazioa babesteko kontrol gehiago eskainiko bailieke.\nGoogle-k iragarri duenaren arabera, Internet eboluzio konstantea da eta horregatik bere pribatutasun eta segurtasun arauak ere eguneratu beharra daude. Egun, konfidentziala edo pertsonala den informazioa aurkitu liteke, bada horren gainera kontrol gehiago esleitu nahi dio erabiltzaileari.\nHonela, harremanetarako kontaktuetako informazioa ezabatu ahal izango da, hala nola, telefono zenbakiak, e-mailak edota helbide fisikoa. Horretarako, erabiltzaileek eskari bat bidali beharko diote Google-i, eta bertan zein informazio konfidentzial kentzea nahi luketen azaldu beharko lukete eta baita horiek azaltzen diren URL-en zerrenda bidali ere. Hori bai, informazioa Google-eko bilatzailetik ezabatuta ere Internet-ek ez litzateke ezabatuko.